Syed Rajpara village youth seriously injured in mafia attack | સૈયદ રાજપરા ગામનો યુવાન ભૂમાફિયાના હુમલામાં ગંભીર - Divya Bhaskar\nSyed Rajpara Village Youth Seriously Injured In Mafia Attack\nહુમલો:સૈયદ રાજપરા ગામનો યુવાન ભૂમાફિયાના હુમલામાં ગંભીર\nનવરાત્રિમાં ગરબી જોવા જતા 'તા ત્યારે હુમલો કર્યો હતો\nઊનાના સૈયદ રાજપરાના સામાજીક કાર્યકર અને આરટીઆઇ એક્ટિવિસ્ટ ઉપર ભૂમાફિયાઓએ હુમલો કરતાં તેને ગંભીર ઇજા પહોંચી હતી. આ અંગે ગામલોકોએ આજે નાયબ કલેક્ટરને આવેદન આપ્યું હતું. ઊનાના સૈયદ રાજપરાના નરેશ કિશનભાઇ રાઠોડે સૈયદ રાજપરા બંદરના દરિયાકાંઠે રેતી ચોરી અને સફેદ રેતી ખનન બાબતે અનેકવાર રજૂઆત કરી હતી.\nજેના મનદુ:ખમાં ગામના હરેશ રમેશ બાંભણિયા, અશ્વિન રમેશ બાંભણિયા, દિનેશ કિશન બાંભણિયા, કાંતિ ઉકા પરમાર, જયેશ હરેશ બાંભણિયા, ઇશ્વર લાખા બાંભણિયા, રોહિત શુકર સોલંકી અને રમેશ વિરા બાંભણિયાએ તા. 14 ઓક્ટો.ના રોજ નરેશભાઇ રાત્રે ગરબી જોવા જતા હતા ત્યારે હુમલો કર્યો હતો.\nતેમને સરકારી હોસ્પીટલે સારવાર માટે ખસેડાયા હતા. જ્યાં તેની હાલત ગંભીર હોઇ જૂનાગઢ રીફર કરાયા હતા. આ અંગેની નવાબંદર મરીન પોલીસમાં ફરીયાદ નોધાઇ હતી. પણ આ આજ સુધી કોઇની અટક કરી નથી. એવા આક્ષેપ સાથે ગ્રામજનોએ ના. કલેક્ટરને આવેદન આપી યોગ્ય કાર્યવાહી કરવા માંગ કરી હતી.


Gujarati News » Gujarat » Swaminarayan sadhu says modi is neccesary for nation video\nUpdated On - 3:08 pm, Fri, 11 January 19\nવડાપ્રધાન નરેન્દ્ર મોદીથી અત્યંત પ્રભાવિત થઈ ગયેલા એક સ્વામીનો વીડિયો સોશિયલ મીડિયામાં વાયરલ થયો છે.\nબોટાદ જિલ્લાના કુંડલધામ સ્વામીનારાયણ મંદિરના સ્વામીનો આ વીડિયો આજકાલ ચર્ચામાં છે કે જેમાં તેઓ વડાપ્રધાન નરેન્દ્ર મોદીથી પ્રભાવિત દેખાઈ રહ્યા છે.\nસ્વામી આ વીડિયોમાં વડાપ્રધાન નરેન્દ્ર મોદીના દિલ ખોલીને વખાણ કરી રહ્યા છે. તેઓ મોદીની કામગીરીથી એટલા પ્રભાવિત છે કે સભામાં બેઠેલા સત્સંગીઓને તેમણે ત્યાં સુધી કહી દીધુ કે વડાપ્રધાન નરેન્દ્ર મોદી વગર આપણે સુરક્ષિત રહીશુ તેમ લાગતું નથી. માટે હજુ પાંચ વર્ષ દેશને વડાપ્રધાન નરેન્દ્ર મોદીની જરૂર છે.\nVideoમાં આપ પણ સાંભળો શું કહી રહ્યા છે આ સ્વામી :


articleby lata hirani| - પીગળ્યો એક પહાડ Gujarati Videos Series Episode 34, All Episodes, 15 યુદ્ધોની કથા વિડિઓ, History Videos Series\nકાવ્ય (પ્રકરણ - 35)\nપીગળ્યો એક પહાડ\nપ્રકાશન તારીખ31 Dec 2019\nપરોઢનાં ઝાકળમાં તડકો પીગળે.\nપીગળે પીગળે પડછાયાના પ્હાડ ને આંસુમાં\nડૂબતી તરતી તરતી ડૂબતી\nઅથડાતી ઘુમરાતી આવે,\nવાડ પરે એક બટેર બેઠું બટેર બેઠું બટેર બેઠું,\nઝાંખા ઝાંખા પરોઢમાંથી પરોઢમાંથી આછા આછા\nઅહો મને સંભળાતા પાછા, અહો મને સંભળાતા આછા\nહું ફૂલ બનીને ખૂલું ખૂલું\nઝાડ બનીને ઝૂલું ઝૂલું\nદરિયો થૈને ડૂબું ડૂબું\nપ્હાડ બનીને કૂદું કૂદું\nઆભ બનીને તૂટું તૂટું તડકો થઈને\nવેરણછેરણ તડકો થઈને તડકો થઈને\nસવારના શબનમસાગરને તળિયે જઈને અડકું.\nલા ભશંકર ઠાકર જેવા ધુરંધર કવિની આ એક કોમળ કવિતા. કવિતા, નિબંધસંગ્રહો, ચરિત્રગ્રંથો, નાટક, નવલકથા કે બાળસાહિત્ય - સાહિત્યનો કોઈ પણ પ્રકાર હોય, એમની રચનાઓમાં સર્જકતા શિખરે રહેતી. તો સામે પક્ષે વૈદક વિષયક લેખો લખવામાં તેઓ એટલા જ સરળ! ચિંતન, હળવાશ, મધુરતા અને વાસ્તવને વણતું આ કાવ્ય એમના ‘તડકો’ કાવ્યોમાંનું એક છે. આ અછાંદસ કાવ્યના દમદાર, રણકારભર્યા પઠનથી લયના પ્રવાહમાં ઘુમરાતા જતાં શબ્દો ભાવકના મનમાં ગીતનો આભાસ જગાડી શકે! ‘પીગળે, ફફડે, તરતી, ડૂબતી, બટેર બેઠું’ તથા ‘ખૂલું, ઝૂલું, ડૂબું, તૂટું’ જેવા અનેક શબ્દોના અદભૂત આવર્તનોનું અજવાળું શ્રોતાની અનુભૂતિ સાથે સીધું સંબંધાઈ જાય. શબ્દો આપણને ઉપાડે, રમાડે, વહાવે, ઝૂલાવે. દેખીતા સરળ આ કાવ્યમાં એબ્સર્ડ કવિતાના અંશ પમાય છે.\nઆ કાવ્ય તડકા અને એમાંય પરોઢના કૂમળા તડકાની આસપાસ ગૂંથાયેલું છે. તડકા માટે કવિએ સહેતુક ‘રેલાતો’ કે ‘પથરાતો’ શબ્દ નથી વાપર્યા. અહીં તડકો પીગળે છે, જે એક જુદી જ અનુભૂતિ છે. ‘પીગળવું’ શબ્દ અલગ ભાવસૌંદર્ય સર્જે છે. પરોઢનો કૂમળો તડકો પીગળે અને ઓઢી રાખેલા વ્યર્થ આવરણો ઓગાળતો જાય, સંવેદનાને હળવેથી સ્પર્શી અંદરના કોમળ ભાવોને જગાડતો જાય. પહેરેલા પડછાયા, સર્જેલી સંબંધોના થોરની વાડો કે કોરાધાકોર મનની કિનારો પરોઢના તડકાથી પીગળતી જાય.\nવાડ પર બેઠેલું બટેર પક્ષી ને એની હળું હળું ફફડતી પાંખો એવી નમણાશની સૃષ્ટિ રચે છે કે આંસુમાં ડૂબીને તરીને આવેલી થોરના કાંટાની વાડ પણ કઠે નહીં. પૂરા કાવ્યમાં આંસુ અને અવસાદ, અવાજ અને મૌન, કોમળતા અને કઠોરતા લયના દોરમાં અને શબ્દોના ગૂંથણમાં પરોવાઈને એવા પથરાયા છે કે રચનામાંથી માધુર્યનો હિલ્લોળ પ્રગટે છે. આગળ જતાં કવિએ તડકા માટે ‘વેરણછેરણ’ શબ્દ વાપર્યો છે. વેરાયેલાં રમકડાં જોઈને એક બાળકને થતી ખુશી અનુભવાય છે. કવિને શું અભિપ્રેત હશે? કવિતાની આ જ ખૂબી છે અને એમાંય કલાતત્વથી રેલમછેલ કવિતામાં આ ખાસ બનવાનું. ક્યાંક એવુંય ઉપસી શકે જે કવિની કલ્પનામાં ન હોય[email protected]


જ્યારે કોહલીને મળી ધોનીની 'વિરાટ' સલાહ અને બદલાઈ ગયું મેચનું પરિણામ – GSTV\nદક્ષિણ આફ્રિકા વિરુદ્ધ રવિવારે વિરાટ કોહલી માટે ટીમ ઇન્ડિયાના પૂર્વ કેપ્ટન એમ.એસ ધોનીની સલાહ ઘણી ફાયદાકારક સાબિત થઈ. ભારતે દક્ષિણ આફ્રિકા ટીમને માત્ર 191 રનના સ્કોર પર તંબૂ ભેગી કરીને જીત હાંસલ કરી લીધી હતી. મેચ દરમ્યાન કેપ્ટન કોહલીને ધોનીની એવી સલાહ મળી જેને જાણીને સૌ કોઈ ચકિત થઈ ગયું.\nદક્ષિણ આફ્રિકાની બેટિંગ દરમ્યાન 43મી ઓવરમાં કોહલીએ જસપ્રીત બુમરાહના હાથમાં બોલ સોંપ્યો હતો. આ વખતે વિરાટ સ્લિપ પર ફિલ્ડિંગ કરી રહ્યો હતો. પરંતુ ધોનીએ વિરાટને કહ્યું કે તે બુમરાહને બદલે ભુવનેશ્વર કુમાર પાસે બોલિંગ કરાવે. ધોનીની આ સલાહ બાદ બોલિંગમાં બદલાવ કરવામાં આવ્યો અને ભુવી બોલિંગ માટે આવ્યો હતો. આ ઓવરમાં ભુવીએ ધમાકો બોલાવતા સતત બે બોલ પર બે વિકેટો ખેરવી હતી. આમ કરીને ટીમ ઇન્ડિયા દક્ષિણ આફ્રિકાને 200 રનથી ઓછા સ્કોર પર રોકવામાં સફળ થઈ હતી.\nમેચ બાદ કોહલીએ ધોનીના વખાણ કરતા કહ્યું હતું ધોનીની સલાહ હંમેશા સફળ નીવડે છે. આવા અનુભવી ખેલાડીથી મળનારી સલાહ અનમોલ હોય છે.\nઅત્રે ઉલ્લેખનીય છે કે આ વર્ષના જાન્યુઆરીમાં ધોનીએ ટીમ ઇન્ડિયાની કેપ્ટનશીપ છોડી હતી ત્યારે તેણે બોર્ડને કહ્યું હતું કે તે મેદાન પર વિરાટની મદદ કરતો રહેશે. ધોની સતત વિરાટની મેદાન પર અને મેદાનની બહાર નિર્ણયો લેવામાં મદદ કરી રહ્યો છે. જેનો ફાયદો ટીમ ઇન્ડિયાને તો થઈ રહ્યો છે પરંતુ કેપ્ટન તરીકે વિરાટ કોહલીને પણ પરિપક્વ બનાવી રહ્યું છે.\nTags: ICC Champions Trophy india Mahendra Singh Dhoni South Africa Virat Kohli


Fino Payments Bank IPO open today Should you invest and details of lot size – News18 Gujarati\nFino Payments Bank IPO: ફિનો પેમેન્ટ્સ બેંકનો આઈપીઓ ખુલ્યો, શું તમારે રોકાણ કરવું જોઈએ?\nફિનો પેમેન્ટ્સ બેંક\nFino Payments Bankનો IPO આજે ખુલ્યો છે, જે બીજી નવેમ્બરના રોજ બંધ થશે. કંપનીની યોજના આઈપીઓ મારફતે 1200 કરોડ રૂપિયા એકઠા કરવાની છે.\nમુંબઈ: Fino Payments Bank IPO: ફિનટેક પેમેન્ટ કંપની Fino Payments Bankનો IPO આજે એટલે કે 29 ઓક્ટોબરના રોજ ખુલી રહ્યો છે. આ આઈપીઓ (Fino Payments Bank IPO) બીજી નવેમ્બરના રોજ બંધ થશે. કંપની ઇશ્યૂ મારફતે 1200 કરોડ રૂપિયા એકઠા કરવાની યોજના ધરાવે છે. આ આઈપીઓમાં 300 કરોડ રૂપિયાનો ફ્રેશ ઇશ્યૂ (Fresh Issue) છે, જ્યારે 900.29 કરોડ રૂપિયાના શેર ઑફર ફૉર સેલ (Offer for sale)થી વેચવામાં આવશે. કંપનીના પ્રમોટર્સ ઑફર ફૉર સેલથી 1,56,02,999 શેર વેચશે.\nફિનો પેમેન્ટ્સ બેંકે રોકાણકારો માટે મિનિમમ 25 શેરની બિડ નક્કી કરી છે. શેરની પ્રાઇસ બેન્ડ 560-577 રૂપિયા છે. એટલે કે અપર પ્રાઇસ બેન્ડ પ્રમાણે કોઈ રોકાણકારો ઓછામાં ઓછા 14,425 રૂપિયાનું રોકાણ કરવું પડશે. કોઈ એક રોકાણકાર મહત્તમ 13 લોટ માટે અરજી કરી શકે છે, એટલે કે વધુમાં વધુ 1,87,525 રૂપિયાની બીડ કરી શકાય છે.\nબ્રોકરેજ પેઢીઓનું માનવું છે કે કંપનીના અસેટ લાઇટ મૉડલ અને લૉંગ ટર્મ ગ્રોથની સંભાવના જોઈને પણ તેનું હાઇ વેલ્યૂએશન રોકાણકારોની પરેશાની વધારી શકે છે. આ જ કારણ છે કે બ્રોકરેજ હાઉસિસ આ આઈપીઓમાં સાવધાનીપૂર્વક રોકાણ કરવાની સલાહ આપી રહ્યા છે.\nબ્રોકરેજ હાઉસોએ શું કહ્યું?\nMarwadi Shares and Financeના જણાવ્યા પ્રમાણે કંપનીની ઇશ્યૂ કિંમત 560-577રૂપિયા છે. આ પ્રમાણે લિસ્ટિંગ પછી કંપનીના શેરની પ્રાઇસ ટૂ બુક વેલ્યૂ 10.58 અને માર્કેટ કેપ 4,8015 કરોડ રૂપિયા છે.\nબ્રોકરેજ હાઉસે આ આઈપીઓને ભરવાની સલાહ આપતા કહ્યુ છે કે, "કંપનીનું બિઝનેસ મૉડલ ખૂબ સારું છે અને તેમે બહુ વધારે અસેટ્સની જરૂર પણ નથી. આ ઉપરાંત કંપનીને ચલાવવા માટેનો અનુભવ અને કામના બહોળા અનુભવને પગલે રોકાણકારોને આ આઈપીઓ ભરવાની સલાહ આપવામાં આવે છે. કંપનીનું યૂનિક DTP ફ્રેમવર્ક છે, જેનાથી તે ખૂબ સારી રીતે માર્કેટને ટાર્ગેટ કરી શકે છે."\nરિલાયન્સ સિક્યોરિટીઝે જણાવ્યું કે Fino Payments Bankની અનેક પ્રતિસ્પર્ધી કંપની છે. બેંકની 95% આવક ફી અને કમિશનથી થાય છે. કંપનીનો ગ્રોથ દેશમાં ડિજિટલ વ્યાપ વધવા પર નિર્ભર છે.\nFino Paymentsના આઈપીઓનો 10% હિસ્સો રિટેલ રોકાણકારો માટે અનામત રખાયો છે. જ્યારે QIB માટે 75%, NII માટે 15% હિસ્સો અનામત રખાયો છે. કંપનીઓ પોતાના કર્મચારીઓ માટે3કરોડ શેર અનામત રાખ્યા છે.\nએન્કર ઇન્વેસ્ટર્સ પાસેથી મેળવ્યા 539 કરોડ રૂપિયા\nઇશ્યૂ ખુલવાના એક દિવસ પહેલા કંપનીએ એન્કર ઇન્વેસ્ટર્સ પાસેથી 538.78 કરોડ રૂપિયા એકઠા કરી લીધા છે. કંપનીનો ઇશ્યૂ બીજી નવેમ્બરના રોજ બંધ થશે. કંપનીએ જણાવ્યું કે, 577 રૂપિયા પ્રતિ શેરના હિસાબે એન્કર ઇન્વેસ્ટર્સને 93,37,641 ઇક્વિટી શેર જાહેર કર્યા છે અને 539 કરોડ રૂપિયા એકઠા કર્યાં છે.\nકોણે કોણ રોકાણ કર્યું?\nકંપનીના ઇશ્યૂમાં રોકાણ કરનાર એન્કર ઇન્વેસ્ટર્સમાં પાઇનબ્રિજ ગ્લોબલ ફંડ્સ, HSBC, ઇન્વેસ્ક ટ્રસ્ટી, ITPL ઇનવેસ્કો, મૈથ્યૂઝ એશિયા સ્મૉલ ફાઇનાન્સ કંપનીઝ ફંડ, ફેડેલિટી ફંડ્સ, સોસાયટે જેનરાલી અને સેગનાતી ઇન્ડિયા મૉરેશિયસ સામેલ છે. આ ઉપરાંત અન્ય એન્કર રોકાણકારો પણ છે. જેમાં BNP પારિબા, TATA MF, SBI લાઇફ ઇન્શ્યોરન્સ, મોતીલાલ ઓસવાલ MF અને આદિત્ય બિરલા સનલાઇફ ટ્રસ્ટી સામેલ છે.\nFirst published: October 29, 2021, 09:54 IST


અણમોલ રત્નઃ મહાદેવભાઈ દેસાઈ\nલેખકઃ ઘનશ્યામદાસ બિરલા\nમહાદેવભાઈ સાથે પહેલો પરિચય ક્યારે થયો તે તો આજે મને યાદ નથી. લાંબા વખતની ગાઢ મૈત્રીના થરની નીચે એ તિથિ એ ભૂલાઈ ગઈ છે, પણ જ્યારે હું તેમનાં મધુર સંસ્મરણો ઉપર દૃષ્ટિપાત કરું છું ત્યારે મને એમ લાગતું જ નથી કે તેઓ મૃત્યુ પામ્યા છે. છતાં જ્યારે વિચારું છું કે તેઓ આપણા સારું સદાયને માટે અપ્રાપ્ય બની ગયા છે ત્યારે એક ઊંડો નિશ્વાસ નીકળી જાય છે. મૃત્યુ આ જીવનનો નૈસર્ગિક અંત છે અને મૃત્યુને અંતે જીવન જ હશે એમ સમજવું જોઈએ. તો પણ સ્વજનનું મૃત્યુ – અને તે પણ સુજનનું મૃત્યુ – ઊછળતા હૃદયને મૂર્ચ્છિત બનાવી દે છે, તેથી જ તો ભર્તુહરિએ કહ્યું છે કે,\nએક ચતુર કલાકારના માટીના પિંડાને પોતાની આંગળીઓની કરામતથી જે રીતે મનમાન્યું રૂપ આપે છે તે રીતે મહાદેવભાઈએ લોકોના મન ઉપર મનમાની અસર ઉપજાવીને પોતાને અનુકૂળ બનાવી લેવાની શક્તિ હસ્તગત કરી હતી, અને તે શક્તિ અદ્ભુત હતી. તેની કલમમાં પણ એવું જ ઓજ હતું અને વાણીમાં પણ કાંઈ ઓછી કળા નહોતી. પારંગત મંત્રીને કોઈ વાર વિનમ્ર, કોઈ વાર ઉદાસીન, કોઈ વાર સહનશીલ, કોઈ વાર અસહિષ્ણુ, કોઈ વાર ભાવુક તો કોઈ વાર વ્યવહારિક બનવાની જરૂર પડે છે. મહાદેવભાઈ જરૂરિયાત અનુસાર આ ભાવોને પ્રદર્શિત કરી શકતા હતા.


સબટાઈટલ અક્ષરો ભાષણ લિવ્યંતર છે કે એક પદાર્થ તળિયે મળી કૅપ્શંસ છે. સબટાઈટલ બનાવવા મદદ કરવા માટે, અમે માત્ર તમારા માટે શ્રેષ્ઠ Subtitle ઉત્પાદકો શોધવા હોય છે.\nSubtitle સંપાદિત કરો બનાવવા એડજસ્ટ, સુમેળ અને Subtitle લાઇન્સ અનુવાદ ખૂબ જ કાર્યક્ષમ છે. આ ફ્રિવેર કાર્યક્રમ સાથે તમે તેને સુમેળ ન હોય તો Subtitle ફરીથી ગોઠવવું અને સમયરેખા અથવા વેવફોર્મ અથવા spectrogram નવા સબટાઈટલ કરી શકો છો. આ માસ્ટરપીસ 170 + + Subtitle બંધારણો કામ કરે છે અને લગભગ 30 ભાષાઓમાં ઉપલબ્ધ છે શકે છે.\nઆ Subtitle નિર્માતા એસઆરટી અને SSA / મૂર્ખ Subtitle બંધારણો માટે શ્રેષ્ઠ ટેકેદારો એક છે. ઑડિયો વેવફોર્મ પ્રતિનિધિત્વ આ Subtitle કાર્યક્રમ પાયો છે. ઉપરાંત, તે તમને ભૂલો માટે તપાસો નેટવર્ક સૂચનો મેળવવા, અને ચોક્કસ તમારા સબટાઈટલ શ્રેષ્ઠતા સુધારી શકે છે જે ઝડપ સંકેતો વાપરવા માટે પરવાનગી આપે છે.\n3. Subtitle કાર્યશાળા\nતે નામ પરથી માનવામાં શકાય છે, Subtitle કાર્યશાળા તમે તેને શોધી નહીં કે આવી કોઈ બંધારણ અને લક્ષણ છે કે જે અર્થમાં સૌથી facilitative Subtitle નિર્માણ સોફ્ટવેર એક છે. તમે સાધનો, લખાણ અને સમય સંબંધિત કામગીરી, વિડિઓ પૂર્વદર્શન (અને જે કંઈપણ તમે કરવા માંગો છો શકે છે) એક જ જગ્યાએ સુધારવા, જોડણી તપાસનાર, સાધનો કસ્ટમાઇઝ, વાંચન અને એન્જિન લેખન, વપરાશકર્તા મૈત્રીપૂર્ણ ઈન્ટરફેસ મેળવી શકો છો. તે એક સ્ટોપ સર્વિસ પ્રોવાઇડર છે.\nતમે કૉપિરાઇટ માલિક નથી કે ડીવીડી માટે નવા સબટાઈટલ બનાવવા વિચારી રહ્યા હોય તો, આ કાર્યક્રમ તમારા યાદીમાં શક્તિશાળી Subtitle સંપાદકો એક તરીકે મળી શકે છે. આ Subtitle નિર્માતા તમે ડીવીડી ટોચ પર વર્તમાન સબટાઈટલ દેખાય દો કરશે DVD ઓથરીંગ માટે વિઝાર્ડ માં બાંધવામાં આવ્યું છે. જો તમે DVD મેનુ મૌલિક્તા ગુમાવ્યા વગર માત્ર એક જ વારમાં સબટાઈટલ ઉમેરી શકો છો. વધુમાં તે ડીવીડી પૂર્વાવલોકન, શીફ્ટ / બદલો રંગ, સિન્ક્રોનાઇઝેશન WYSIWYG સંપાદક, ટેગિંગ વગેરે લક્ષણો\n5. Aegisub અદ્યતન Subtitle સંપાદક\nAegisub અદ્યતન Subtitle સંપાદક ઓડિયો કે વિડીયો ઉપયોગ ફિલ્મ સબટાઈટલ ની રચના મહાન સહાય છે. Aegisub ક્રોસ પ્લેટફોર્મ કરે છે જે કટીંગ ધાર ટેકનોલોજી Subtitle સંપાદક છે. ઑડિઓ અને વિડિઓ સ્વિફ્ટ અને ઝડપી બને છે માટે સબટાઈટલ સમય જ્યારે આ અદ્યતન કલાકાર લગભગ 30 વિવિધ ભાષાઓમાં અનુવાદ આધાર આપે છે. Windows, OS X, અને UNIX - Aegisub અદ્યતન Subtitle સંપાદક3વિવિધ ઓપરેટીંગ સિસ્ટમો માટે3અલગ સ્વરૂપો છે.\n6. DivXLand મીડિયા Subtitler\nDivXLand મીડિયા Subtitler બનાવવા, સંપાદિત અને વિડિઓ તમામ પ્રકારના માટે બાહ્ય Subtitle ફાઈલો સુધારવા માટે શ્રેષ્ઠ પૈકીનું એક છે. તે સાદા લખાણ ફાઈલો Subtitle બનાવવા માટે યોગ્ય છે. DivXLand મીડિયા Subtitler ઇન્સ્ટન્ટ પૂર્વદર્શન, મૂળભૂત લખાણ ફોર્મેટિંગ, બહુવિધ સબટાઇટલ્સ મુક્યા સ્થિતિઓ, મલ્ટી ભાષા જોડણી ચકાસણી, Subtitle બંધારણો આયાત અને નિકાસ, કામગીરી માટે કીબોર્ડ શૉર્ટકટ્સ, આપોઆપ કૅપ્શન સમય વગેરે આ કાર્યક્રમ એડોબ એન્કોર સામી જેવા બંધારણોને આધાર આપે છે સાથે તમને મદદ કરવા માટે રચાયેલ , DKS, JACOSub 2.7, OVR સ્ક્રિપ્ટ, SubViewer 2.0, ZeroG ફેબ Subtitler અને વધુ.\nWinSubMux SVCD અથવા CVD સબટાઈટલ પસંદ કરેલ સબટાઈટલ અપ્રગટ શકો છો. આ કાર્યક્રમ સમય સ્થળાંતર, Subtitle બીટમેપ રંગની ફેરફાર વગેરે તે મોટા Subtitle છબીઓ માટે યોગ્ય છે, એક પગલું, બધા સ્ટ્રીમ્સ મલ્ટિપ્લેક્સ SUB ફાઇલ, SVCD ફાઇલ સ્કેન સેવ ગ્રાફિકલ વપરાશકર્તા ઈન્ટરફેસ સહિત લક્ષણો ઘણાં બધાં સાથે વિકસાવવામાં આવી હતી.\n8. subtitle સંપાદક\nSubtitle સંપાદક એક મહાન Subtitle, ડ્રેગ અને ડ્રોપ, GStreamer, પૂર્વાવલોકન બાહ્ય વિડિઓ પ્લેયર સાથે, વર્ગીકરણ સબટાઈટલ અને ઘણા ફેરફાર સ્પ્લિટ, સંયુક્ત અને BSD * GNU અથવા Linux અથવા સિસ્ટમો Subtitle અનુવાદ અને પૂર્વવત્ દર્શાવતા / ફરી શકે છે કે જે સોફ્ટવેર બનાવે છે વધુ. આ GTK +2સાધન વગેરે એડોબ એન્કોર DVD, સ્પ્રૂસ STL, BITC, TTAF, સાદો લખાણ જેવા બંધારણો સાથે કામ કરી શકે છે\n9. અહદ સબટાઈટલ મેકર\nઅહદ સબટાઈટલ મેકર સબટાઇટલ્સ મુક્યા મુદ્દાઓ માટે એક સંપૂર્ણ ઉકેલ છે. એક ફાઈલ તરીકે પ્રસારિત કરી શકાય છે કે લખાણ આધારિત Subtitle બંધારણો માટે વપરાય છે, જો તે શ્રેષ્ઠ Subtitle ઉત્પાદક છે. તમે આપોઆપ સ્ક્રિપ્ટો પણ ઉપયોગ કર્યા વગર સૌથી સચોટ અને અસરકારક રીતે સબટાઈટલ બનાવવા કરી શકો છો આ વ્યાવસાયિક સાધનની મદદથી. અહદ સંપાદિત કરો અને ID3 ટૅગ આવૃત્તિઓ 1 અને2સેવ અહદ ID3 ટૅગ સંપાદક તરીકે ઓળખાય કાર્યક્રમ સંકલિત છે ..\nSubEdit મદદથી Player તમે ખૂબ જ સરળતા સાથે Subtitle ટ્રેક ઉમેરી શકો છો. ઈન્ટરનેટ અથવા કોઇ ચોક્કસ કાર્યક્રમ જેવી કોઇ બાહ્ય સ્રોતો પાસેથી તેમને આયાત સીધી સબટાઈટલ લેખન અથવા પણ આ કાર્યક્રમ વધુ વ્યાપક Subtitle નિર્માતા કર્યા છે. SubEdit Player WMA, WMV, WAV, DIVX, VOB, M1V બોલ, AC3 સહિત બંધારણોને આધાર આપે છે. ASF અને ઘણા વધુ.\nHulu સબટાઈટલ કેવી રીતે ડાઉનલોડ કરવા\n> રિસોર્સ > વિડિઓ > ટોપ 10 Subtitle Maker સોફ્ટવેર


જાણો: કેવી રીતે કોન્ટેક્ટ એક ફોનથી બીજા ફોનમાં ટ્રાન્સફર કરશો | How to transfer contact from one phone to another phone - Gujarati Oneindia\n13 min ago માત્ર 1 રૂપિયો ફી લઈ હરીશ સાલવેએ કુલભૂષણ જાદવનો જીવ બચાવ્યો\nજાણો: કેવી રીતે કોન્ટેક્ટ એક ફોનથી બીજા ફોનમાં ટ્રાન્સફર કરશો\n| Published: Wednesday, May 6, 2015, 17:28 [IST]\nતમે નવો ફોન ખરીદ્યો અને હવે તમે તમારા જૂના ફોનથી તમારા નવા ફોનમાં તમારા બધા મહત્વના કોન્ટેક્ટ ટ્રાન્સફર કરવા માંગો છો. તો આમ કરવા માટે શું કરશો. કોપી, બ્લૂ ટૂથ?\nએક ફોનથી મહત્વની માહિતી અને કોન્ટેક્ટ બીજા ફોનમાં નાખવાની અનેક રીતો છે. અને અલગ અલગ લોકો અલગ અલગ રીતે આ કામને પાર પાડે છે. ત્યારે આજે અમે તમને કેટલીક સરળ પદ્ધતિઓ કહેવાના છીએ. જેથી તમે આ કામ સરળતાથી કરી શકો અને તમારા ટાઇમ પણ બચી જાય.\nનીચેના ફોટો સ્લાઇડરમાંથી તમને જે પણ પદ્ધતિ સરળ લાગે તે તમે અપનાવી શકો છો. તો જોતા રહો આ ફોટોસ્લાઇડર અને જાણો કેવી રીતે કરશો આ ટ્રાન્સફર...\nજો તમારા ફોનમાં વધુ પડતા કોન્ટેક્ટ નંબર સેવ નથી તો તમે તમારા જૂના ફોનનું સિમ નીકાળીને તમારા નવા ફોનમાં લગાવી શકો છો. પણ હા તમારા સીમમાં તમારા તમામ નંબર સેવ હોવા જોઇએ. જે બાદ તમે નવા ફોનમાં આ મેમરી કોપી કરી લો.\nજો તમારા સિમમાં બહુ બધા નંબર હોય તો તમે તમારા ફોનને કમ્પ્યૂટર સાથે કનેક્ટ કરો અને તમારા તમામ કોન્ટેક્ટ પીસીમાં સેવ કરો. ત્યારબાદ નવા ફોનને ડેટા કેબલથી જોડો અને તેમાં ટ્રાન્સફર કરો. વધુમાં જો તમારો ફોન નોકિયા કે બ્લેકબેરીનો હોય તો નોકિયા પીસી સૂટ કે બ્લેકબેરીલિંક પહેલા તમારા પીસીમાં ઇનસ્ટોલ કરો જે તમારા ફોનનો તમામ ડેટા સેવ કરશે.\nક્લાઉડ ફોન ટ્રાન્સફર\nજો તમારા ફોનમાં ઇન્ટરનેટ કનેક્શન હોય તો તમે તમારા ફોનના કોન્ટેક્ટ સરળતાથી ટ્રાન્સફર કરી શકો છો. તમે ઓનલાઇન Mobical નામની સર્વિસની મદદથી તમારા તમામ ફોનના કોન્ટેક્ટ ક્લાઉડમાં સેવ કરી શકો છો. તે પછી ક્લાઉડની મદદથી નવા ફોનમાં આ તમામ કોન્ટેક્ટ સેવ કરી લો.\nગૂગલ સિંક નામની સર્વિસથી પણ તમે તમારા જૂના ફોનના કોન્ટેક્ટ તમારા નવા ફોનમાં ટ્રાન્સફર કરી શકો છો.\ngadget technology smartphone ગેજેટ ટેકનોલોજી સ્માર્ટફોન\nHow to transfer Contacts from one Cell Phone to another\nStory first published: Wednesday, May 6, 2015, 17:28 [IST]


#Surat – હેલ્પ ડેસ્કમાંથી દર્દી જીવીત છે તેમ પરિવારજનોને જણાવાતું, આખરે મૃતદેહ પીએમ રૂમમાંથી મળ્યો - Watch Gujarat News : LIVE LATEST TODAY Online\n#Surat – હેલ્પ ડેસ્કમાંથી દર્દી જીવીત છે તેમ પરિવારજનોને જણાવાતું, આખરે મૃતદેહ પીએમ રૂમમાંથી મળ્યો\nવૃદ્ધ કોરોના પોઝીટીવ આવતા સરકારી કોવિડ હોસ્પિટલમાં દાખલ કરવામાં આવ્યા\nવૃદ્ધના પુત્રને કોરોના પોઝીટીવ આવતા તે આઇસોલેટ થયો\nહેલ્પ ડેસ્ક પરથી દર્દી જીવીત છે તેમ જણાવાતું હતું, આખરે મામલો પોલીસ સ્ટેશન પહોંચ્યા બાદ સત્ય બહાર આવ્યું\nWatchgujarat. નવી સિવલ હોસ્પિટલમાં રેઢીયાળ કારભારનો નમુનો સામે આવ્યો છે. નવી સિવિલ હોસ્પીટલમાં દાખલ પિતાની પુત્રએ ત્રણ દિવસ સુધી શોધખોળ કરી હતી અને બાદમાં વૃદ્ધની લાશની પીએમ રૂમમાંથી મળી હતી. એટલું જ નહી વૃદ્ધને9એપ્રિલે દાખલ કરાયા હતા અને 12 તારીખે વૃદ્ધનું મોત થઇ ગયું હતું. પરંતુ પુત્રને 17 તારીખ સુધી વુર્દ્ધ દર્દી જીવિત છે તેવી માહિતી હોસ્પિટલ દ્વારા આપવામાં આવી રહી હતી.\nઆ ઘટના અંગે મળતી માહિતી મુજબ ગોડાદરા વિસ્તારમાં રહેતા 66 વર્ષીય મહારાની દિન તિવારીને9એપ્રિલના રોજ કોવીડ હોસ્પીટલમાં 10 માં માળે દાખલ કરાયા હતા. બાદમાં 17 અને 22 મીએ તેમના ખબર અંતર હેલ્પ ડેસ્ક પરથી તેઓના પરિવારને મળતા રહ્યા હતા. અને તેઓ જીવિત છે તેવું કહેવાતું હતું. દરમ્યાન તેમનો પુત્ર સંજય તિવારી કોરોના સંક્મિત થતા અઈસોલેટ થયો હતો. ત્યારબાદ તેઓના પીતાનું કોઈ અપડેટ મળ્યું ન હતું. આઈસોલેશન પૂર્ણ થયા બાદ પુત્ર 27 મીએ સિવિલ હોસ્પીટલમાં આવ્યો ત્યારે પિતાની કોઈ માહિતી મળી ન હતી.\nઆખી હોસ્પીટલમાં શોધખોળ બાદ પણ પિતાની કોઈ ભાળ કે યોગ્ય જવાબ આપવાને બદલે સિવિલ તંત્રએ પોલીસ ફરિયાદ કરવાનું કહેતા પુત્ર ખટોદરા પોલીસ મથકમાં ફરિયાદ કરવા પહોચ્યો હતો. ત્યાંથી કહેવાયું કે ફરી એક વાર હોસ્પીટલમાં ચેક કરો અને પિતા ન મળે તો અહી આવજો.ફરી હોસ્પીટલમાં તપાસ કરવા છતાં પિતાનો પતો નહી મળતા તે ફરી પોલીસ મથકે પહોચ્યો હતો.\nમુતક વ્યક્તિનો ફોટો બતાવતા તે પિતાનો ફોટો નીકળ્યો\nબાદમાં સાંજે પોલીસે એક મુતક વ્યક્તિનો ફોટો બતાવ્યો હતો. તે સંજયના પિતા મહારાની દિન તિવારીનો હતો. તેમનું મૃત્યુ 12 મીના રોજ થઇ ગયું હતું. મૃતદેહ પર નામના ટેગના બદલે અજણ્યા મૃતદેહનું ટેગ હતું. સંજયને પિતાના મૃત્યુની જાણ થયા બાદ સિવિલ હોસ્પિટલમાંથી ફોન આવ્યો કે તમારા પિતાનો મૃતદેહ આવીને લઇ જજો. પુત્રને 20 દિવસ બાદ પિતાનો મૃતદેહ પીએમ રૂમમાંથી મળ્યો અને તે પણ અજાણ્યા મૃતદેહના ટેગ સાથે. જો કે આ ઘટના બાદ પુત્રએ પિતાનો મૃતદેહ લઈને અંતિમવિધિ માટે લઇ ગયો હતો.\nતંત્રની બેદરકારી સામે લોકોમાં રોષ\nઆ ઘટનામાં બોડી મેનેજમેન્ટ કરવાની કામગીરી કરતા કર્મચારીઓએ અજાણ્યા દર્દી તરીકે તેમનો મૃતદેહ પેક કરી પોસ્ટમોર્ટમ રૂમમાં મુકી દીધો હોવાનું સામે આવ્યું છે. અને આ એક ગંભીર બેદરકારી હોસ્પિટલની કહી શકાય છે.


મહામારી / મોટી રાહત ! આ રાજ્યમાં કોરોનાની પડતી, સતત ચોથી વાર નામ પૂરતા નોંધાયા કેસો ગુજરાતી ન્યુઝ અપડેટ :-🛑🆕માહિતી જોવા નીચે સ્ક્રોલ કરો👇🏻👇🏻: મહામારી / મોટી રાહત ! આ રાજ્યમાં કોરોનાની પડતી, સતત ચોથી વાર નામ પૂરતા નોંધાયા કેસો\nમહામારી / મોટી રાહત ! આ રાજ્યમાં કોરોનાની પડતી, સતત ચોથી વાર નામ પૂરતા નોંધાયા કેસો\nposted on MAY 20, 2021 at 6:00 PM\nદિલ્હીમાં સતત ચોથા દિવસે કોરોનાના કેસોમાં ઘટ્યાં\nચોવીસ કલાકમાં કોરોનાના ફક્ત 3231 કેસો\n233 લોકોના મોત\nપોઝિટિવિટી રેટ ઘટીને 5.50 ટકા થયો\nદિલ્હીમાં પોઝિટિવિટી રેટમાં પણ સુધારો થયો છે અને તે 5.50 ટકા પર પહોંચી ગયો છે. સતત ચોથી વાર દિલ્હીમાં કોરોનાના નવા કેસો 5000 કરતા ઓછા રહ્યાં છે. દિલ્હીના સ્વાસ્થ્ય મંત્રી સતેન્દ્ર જૈને જણાવ્યું કે દિલ્હીમાં પ્રશંસનીય રીતે સ્થિતિ સુધરી રહી છે પરંતુ અમારો ધ્યેય લક્ષ્ય નમૂનાના સંક્રમિત દરને બે ટકા સુધી લાવવાનો છે.\nબ્લેક ફંગસ માટે બનશે ત્રણ સ્પેશિયલ સેન્ટર\nદિલ્હીના મુખ્યમંત્રી અરવિંદ કેજરીવાલે જણાવ્યું કે દિલ્હી સરકારની ત્રણ હોસ્પિટલોમાં બ્લેક ફંગસની સારવાર માટે વિશેષ કેન્દ્ર બનાવાઈ રહ્યાં છે. કેજરીવાલે અધિકારીઓ તથા વિશેષજ્ઞોની બેઠકમાં બ્લેક ફંગસના મુદ્દે ચર્ચાવિચારણા કર્યા બાદ આ જાહેરાત કરી હતી.\n22 રાજ્યમાં સંક્રમણનો દર 15 ટકાથી વધારે\nસરકારે કહ્યુ કે 8 રાજ્યોમાં કોવિડના એક લાખથી વધારે મામલા સામે આવ્યા છે અને 22 રાજ્યમાં સંક્રમણનો દર 15 ટકાથી વધારે છે. મહારાષ્ટ્ર, ઉત્તર પ્રદેશ, દિલ્હી, બિહાર, મધ્ય પ્રદેશ અને છત્તીસગઢમાં કોરોનાના મામલામાં ઘટાડો નોંધાયો છે અને સંક્રમણ દરમાં ઘટાડો થયો છે. 199 જિલ્લામાં કોરોનાના સંક્રમણના દરમાં ગત2અઠવાડિયાથી ઘટાડો થયો છે.\nદેશમાં પહેલી વાર એક દિવસમાં સૌથી વધારે કોરોનાની તપાસ કરાઈ\nદેશમાં પહેલી વાર એક દિવસમાં સૌથી વધારે કોરોનાની તપાસ કરાઈ છે. એક દિવસમાં 20.08 લાખ સેમ્પલની તપાસ કરવામાં આવી છે. જેમાં 13.31 ટકા સેમ્પલ સંક્રમિત મળ્યા છે.3દિવસ પહેલા આ દર 19 ટકા સુધી નોંધાયી હતી પરંતુ આ હવે આંકડા ઝડપથી નીચે આવી રહ્યા છે. કેન્દ્રીય સ્વાસ્થ્ય મંત્રી ડો. હર્ષવર્ધને કહ્યુ કે સરકારની પ્રતિદિન 25 લાખ ટેસ્ટની તૈયારી કરી રહી છે.


બાળકના તાવને ઝડપથી કરો દૂર - Tinystep\nબાળકના તાવને ઝડપથી કરો દૂર\nજો તમારા બાળકને શરદી-સળેખમ અને તાવની ફરિયાદ છે તો આ રીત અપનાવીને તમે તેને જલ્દી ઠીક કરી શકો છો..\nબાળકને તાવ છે તો શુ કરશો ?\nબાળ રોગ વિશેષજ્ઞોનુ માનીએ તો જો બાળકને 100.4 ડિગ્રી સેલ્સિયસ કે તેનાથી વધુ તાવ છે તો ચિંતા કરવાની જરૂર છે. જો બાળકની વય6મહિનાથી ઓછી છે કે તેની અંદર તાવના બીજા લક્ષણ દેખાય રહ્યા છે કે પછી તેને બે દિવસથી વધુ તાવ છે કે પછી તેનુ વૈક્સીનેશન નથી થયુ તો જ ડોક્ટર બોલાવો. આના સિવાય જો બાળકને તાવ આવે છે તો બાળકને આઈબૂપ્રોફેન કે એસિટામિનોફેન આપી શકાય છે. બાળરોગ વિશેષજ્ઞ બાળકોને એપ્સીરિન ન આપવાની સલાહ આપે છે. તેમના મુજબ તેનાથી બાળકોના શરીરમાં રેજ સિંડ્રોમ થવાની શક્યતા રહે છે. આ એક પ્રકારની ગંભીર બીમારી છે જે બાળકના લીવર અને મગજ પર અસર કરે છે. આ બીમારીને ઈગ્નોર કરવી ખતરનાક છે.\nઆ રીતે ઘટાડો બાળકોનું ટૈમ્પ્રેચર\nહળવા ગરમ પાણીથી સ્પંજ બાથ તમારી મદદ કરશે. યાદ રાખો કે બાળકોનો તાવ ઉતારવા માટે ઠંડુ પાણી, આલ્કાહોલ કે બરફનો ઉપયોગ બિલકુલ ન કરો. તાવ આવે ત્યારે બાળકોને પાતળા કોટનના કપડા પહેરાવો અને તેમને ધાબળામાં ન લપેટશો. જો બાળકમાં ડિહાઈડ્રેશનના સંકેત દેખાય છે તો તરત જ ડોક્ટરનો સંપર્ક કરો. ઉદાહરણના રૂપમાં તમારા બાળકનુ ડાઈપર, જીભ કે મોઢુ ડ્રાઈ લાગે છે કે પછી એ ફીડિંગ ન કરી રહ્યુ હોય તો બાળકને તરત જ ડોક્ટરને બતાવો.\nઆ પરિસ્થિતિમાં બાળકોના ડોક્ટરને બોલાવો\nફીવર અને ડિહાઈડ્રેશન ઉપરાંત બાલકોના માટે ડોક્ટરને ક્યારે બોલાવવા એ જાણવુ તમારે માટે ખૂબ ઈમ્પોર્ટેંટ છે. જો બાળક એક વર્ષથી નાનુ છે અને તમને લાગે છે કે તેને ફ્લુ છે કે પછી એ વ્યવસ્થિત પાણી નથી પી રહ્યુ અને પેશાબ નથી કરી રહ્યુ તો ડોક્ટરને બતાવો. જો તેના નાકમાંથી પીળો કે ગ્રીન કફ આવતો હોય તો પણ ડોક્ટરને બતાડી દેવુ જોઈએ. જો તાવ બે દિવસથી વધુ હોય તો ડોક્ટર પાસેથી દવા લો. પણ જો બાળકને શ્વાસ લેવામાં તકલીફ થઈ રહી હોય તો તરત જ ઈમરજેંસી રૂમમાં જ ડોક્ટરને બતાવો.\nબાળકોને કોલ્ડ થયો હોય તો ચિકન સૂપ ફાયદાકારી\nકેટલાક અભ્યાસ મુજબ ચિકન સૂપ સૂજન અને બળતરાને ઓછી કરે છે. જો આ પણ ન માનીએ તો આ પોષક અને હાઈડ્રેટેડ તો થાય જ છે. આ ઉપરાંત તેમા પાણી, દૂધ જેવા તરલ પદાર્થ પણ શરીરને મળે છે. આ ઉપરાંત જો તમે કોઈ બીજો ઈલાજ કરવા માંગો છો તો ગરમ પાણીથી વરાળ લેવી કે છાતી પર વિક્સની માલિશ કરવાથી પણ કફમાં રાહ્ત થાય છે.


April 9, 2010 at 12:30 am by વિવેક · Filed under ગઝલ, લક્ષ્મી ડોબરિયા\nરાજકોટના કવયિત્રીની સરળ બાનીમાં સંતર્પક ગઝલ… સંબંધમાંથી અહમનો સૂર્ય હટી જાય તો ચૈત્રના તાપની જગ્યાએ અષાઢની ભીનપ અનુભવાય. દુઃખ-દર્દના કારણોના મૂળ તો સદીઓથી એના એ જ હોય છે પણ તોય કોઈ દર્દ કદી વાસી લાગતું નથી… ખરું ને?\nસહજ સુંદર ગઝલ. બધાજ શેર ગમ્યાં.\nApril 9, 2010 @ 2:06 am\nસહજ સુંદર ગઝલ\nApril 9, 2010 @ 4:06 am\nApril 9, 2010 @ 7:12 am\nબહુ જ સારી ગઝલ્….ગમતો શેર્……\nApril 9, 2010 @ 10:17 am\nસ્વપ્ન પણ પગભર જોવાની કવયિત્રીની ખુમારી ગમી ગઈ.લક્ષ્મીબેનને ઘણી ઘણી શુભકામના\nApril 9, 2010 @ 11:28 am\nબધા ગુજરાતીઓ માટે એક આનંદના સમાચાર છે. સાહિત્યને ‘તારી આંખનો અફીણી’,’નયણાં’, ‘પ્યારનો પારો’ જેવી ઉત્તમ રચના આપતા કવિ વેણીભાઇ પુરોહિતના કાવ્યોનો સંગ્રહ ‘કાવ્યવિશેષ – વેણીભાઇ’ આવતીકાલ એટલે કે શનિવાર ૧૦ એપ્રિલે પ્રકાશિત થઇ રહ્યો છે. પ્રસિધ્ધ સ્વરકાર શ્રી દિલીપભાઇ ધોળકિયાના હસ્તે મુંબઇના ભારતીય વિદ્યાભવન ખાતે રાત્રે 0૮:૦૦ વાગ્યે તેનુ વિમોચન કરવામાં આવનાર છે.\nએટલું જ નહીં સુરેશ જોષીના સંગીત સંકલનમા તેમની અનન્યરચનાઓને ગુજરાતના જુદા જુદા ગાયકોના અવાજમાં આપ માણી પણ શકો છો. વધુ માહિતી http://www.krutesh.info/2010/04/blog-post_09.html\nApril 9, 2010 @ 12:15 pm\nવાહ… બધ્ધા જ શે’ર મસ્ત થયા છે… એકદમ ખાસ લાગ્યા… ખૂબ જ ગમી ગયા… કોઈ એક શે’ર નહી પણ આખી ગઝલ જ ફરી અહીં કોપી-પેસ્ટ કરવી પડે… અભિનંદન લક્ષ્મીબેન.\nApril 9, 2010 @ 1:06 pm\nગઝલ ગમી. નીચેનો શેર વધુ ગમ્યોઃ\n‘સ્વપ્ન જન્મ્યાં ત્યારથી પગભર હતાં !’ જોઈએ! અનુસ્વારનું નાનકડું ટપકું મૂકવાનું તો ભલભલા સર્જકો પણ ભૂલી જતા હોય છે!\nએ ઉપર થોડાં, ઘણાં ભીતર હતાં ! (અનુસ્વાર પણ બરાબર મૂક્યા છે).\nઅભિષેકભાઈઃ ‘કાવ્યવિશેષ – વેણીભાઇ’ પુસ્તક પ્રકાશિત થશે એ જાણીને આનંદ થયો. એના પ્રકાશક કોણ છે એ જણાવવાની કૃપા કરશો. ‘આદિલના શેરોનો આનંદ’ પુસ્તક મેં તૈયાર કર્યું છે અને યોગ્ય પ્રકાશકની શોધ કરી રહ્યો છું. હાલ પુસ્તકના ભાગ નીચેના બ્લોગ પર પોસ્ટ કરી રહ્યો છું:\nApril 10, 2010 @ 1:44 am\nસુપર્બ ગઝલ, બહુ સારુ , બહુ ન પ્રખ્યાત નામ પાસે વાન્ચિ સારુ લાગ્યુ . અભિનન્દન\nApril 10, 2010 @ 1:54 am\nલક્ષ્મીબેનની ગઝલયાત્રાનો હુંય સાક્ષી રહ્યો છું.રાજકોટમાં રહીએ, એટલે અમે બધાજ એકબીજાની ગઝલ -સમજને સમજી અને વિકસિત કરતા રહ્યાં છીએ.\nઅહીં પ્રસ્તુત ગઝલ એનું જ સહજ,સરળ અને સ-રસ ઉદાહરણ છે.\nApril 10, 2010 @ 1:53 pm\nApril 10, 2010 @ 10:54 pm\nસુંદર ગઝલ માણવી ગમી.\nApril 12, 2010 @ 12:51 am\nસરળ શબ્દો , સુન્દર રચના.\nApril 12, 2010 @ 4:17 am\nsudhir rokadia said,\nMay 4, 2010 @ 9:25 am\nJune 1, 2011 @ 11:11 pm


પ્રેમિકાના પતિને મારવા આવેલો પ્રેમી, પોતે પણ થયો શિકાર, બંનેની લાશ મળી | man Assassination plot by wife, but her lover and husband both died - Gujarati Oneindia\n| Updated: Thursday, October 24, 2019, 13:45 [IST]\nએક મહિલાએ તેના પતિને તેના પ્રેમીના હાથે મારવાની એક કાવતરું ઘડ્યું હતું. કાવતરાના હેઠળ તે તેના પતિને એક ઊંડા તળાવ પાસે લઈ ગઈ, જ્યાં પ્રેમી પણ છુપી રીતે પહોંચી ગયો. પ્રેમીએ પ્રેમિકાના પતિને તળાવમાં ધક્કો માર્યો, પરંતુ ત્યારે જ પતિએ પ્રેમીનો હાથ પકડી લીધો. આ રીતે બંને ડૂબીને મરી ગયા. તે જ સમયે, જ્યારે બંને ડૂબી ગયા, ત્યારે મહિલા શાંતિથી ત્યાંથી નીકળી ગઈ. સૂચના મળતાં પોલીસ ઘટના સ્થળે પહોંચી હતી. પોલિસે તે સ્ત્રીને પૂછપરછ કરી અને તે આખો દિવસ આમતેમ કરતી રહી. પોલીસ તેની વાતો પર વિશ્વાસ થયો નહીં. પોલીસને લાશ મળી ત્યારબાદ મહિલાની કડક રીતે પૂછપરછ કરતાં તેણે પોતાનો ગુનો કબૂલ કર્યો હતો.\nપતિને પ્રેમી દ્વારા મરાવવા માંગતી હતી, બંને મર્યા\nપોલીસે મહિલાની ધરપકડ કરી હતી. જો કે બંને મૃતદેહોને પોસ્ટમોર્ટમ માટે મોકલવામાં આવ્યા. પોલીસ અધિકારીએ જણાવ્યું કે આ ઘટના જહાંગીરપુરા સ્થિત વરિયાવ તળાવની છે. રાંદેર ખાંડા કુઆના રહેવાસી 35 વર્ષિય કમલ યોગેશ પટેલ અને ઓલપાડ તહસીલના બારબોધન ગામમાં રહેતા 27 વર્ષીય તુષાર હિંમત પટેલ સોમવારે રાત્રે9વાગ્યે વરિયાબ તળાવમાં પડ્યા હતા. કમલની પત્ની ખુશ્બુએ જ પોલીસને જાણ કરી હતી.\nપોલીસને કરતી રહી ગુમરાહ, બાદમાં સત્ય બહાર આવ્યું\nપોલીસ ત્યાં પહોંચી ત્યારે ખુશ્બુએ કહ્યું કે બંને લપસી તળાવમાં પડી ગયા. પોલીસે સવારે બંનેની લાશને તળાવમાંથી કઢાવી હતી. પરિવારના સભ્યોની પણ પૂછપરછ કરી. જેના કારણે ખુશ્બુ શંકાના દાયરામાં આવી ગઈ હતી. પોલીસે સતત તેની જુદી જુદી રીતે પૂછપરછ કરી ત્યારે તે તૂટી ગઈ. આખરે મંગળવારે સાંજે તેણે ઘટનાની કબૂલાત કરી હતી. તેણે જણાવ્યું કે તે દોઢ વર્ષ અગાઉ તુષારના સંપર્કમાં આવી હતી. તુષાર અને તેની વચ્ચે પ્રેમ સંબંધો બંધાયા હતા. તે કમલને છોડીને તુષાર સાથે લગ્ન કરવા માંગતી હતી.\nરાત્રે9વાગ્યે, તેના પતિને વરિયાવ તળાવ પર લઈ ગઈ\nકમલથી છૂટકારો મેળવવા, તેણે તુષાર સાથે મળીને તેને વરિયાવ તળાવમાં ડૂબાડવાનું કાવતરું ઘડ્યું. ષડયંત્રના ભાગ રૂપે, ખુશ્બુ સોમવારે રાત્રે ચાલવાના બહાને કમલને મોટરસાયકલ પર મનપસંદ તળાવ તરફ લઈ ગઈ. તળાવ પર પહોંચતાં તેને પેશાબ કરવાના બહાને તેને રોક્યો અને તળાવની નજીક લઈ ગઈ. તુષાર પહેલેથી જ ત્યાં હતો. તક જોઇને તેણે કમલને તળાવમાં ધક્કો માર્યો પણ કમલે તેનો હાથ પકડી લીધો. આ કારણે બંને તળાવમાં પડી ગયા હતા અને બંનેનું ઘટના સ્થળે જ મોત નીપજ્યું હતું.\nઆ પણ વાંચો: રાત્રે પતિએ ફ્રેન્ચ કિસની ડિમાન્ડ કરી, પછી ચાપુથી પત્નીની જીભ કાપી\nsurat crime murder love police gujarat news પોલીસ મહિલા સુરત


CA, એન્જિનિયર કરતાં વધુ કમાય છે ડેટા સાયંટિસ્ટ - NGS Business\nCA, એન્જિનિયર કરતાં વધુ કમાય છે ડેટા સાયંટિસ્ટ-સમાચાર-કરિયર-Economic Times Gujarati\nCA, એન્જિનિયર કરતાં વધુ કમાય છે ડેટા સાયંટિસ્ટ\n8 May 2016, 1556 hrs IST, TNN\nમુંબઈ:જો તમે એવું વિચારતાં હોવ કે CA, એન્જિનિયર અને ડોક્ટરો વધુ કમાણી કરે છે તો તમારી ભૂલ થાય છે. એક ડેટા સાયંટિસ્ટ CA અને એન્જિનિયર કરતાં વધુ કમાણી કરે છે.\nરિક્રુટમેન્ટ કન્સ્લ્ટન્ટ કંપની ટીમલીઝના જણાવ્યા અનુસાર આશરે5વર્ષનો અનુભવ ધરાવતા ડેટા સાયંટિસ્ટની કમાણી વાર્ષિક 75 લાખ રૂપિયાથી પણ વધુ હોય છે જ્યારે તેની સરખામણીમાં સમાન અનુભવ ધરાવતા CAની કમાણી વાર્ષિક 8-15 લાખ રૂપિયા અને એન્જિનિયરની વાર્ષિક આવક 5-8 લાખ રૂપિયા જ હોય છે.\n2012માં હાર્વર્ડ બિઝનેસ રિવ્યૂમાં ડેટા સાયંટિસ્ટને '21મી સદીની સૌથી હોટ જોબ' લેખાવવામાં આવી હતી. હાલમાં જ ગ્લાસડોરે તેને 2016 માટે 'બેસ્ટ જોબ ઓફ ધ યર' ગણાવી હતી.\nભારતીય કંપનીઓમાં પણ ડેટા સાયંટિસ્ટની માંગ ખુબ જ છે અને તેને કારણે તેનું પગારધોરણ પણ ઊંચું છે. ટીમલીઝ સર્વિસિસના સહસંસ્થાપક અને સીનિયર વાઈસ પ્રેસિડેન્ટ વી પી રૂતુપર્ણા ચક્રવર્તીએ જણાવ્યું હતું કે, આગામી ત્રણ વર્ષોમાં ભારતમાં 2,00,000 એનાલિટિક્સ પ્રોફેશનલ્સની ડિમાન્ડ-સપ્લાય થશે. માત્ર સંયુક્ત રાષ્ટ્રમાં જ 100 ભરતીમાંથી 40 ભરતી ડેટા સાયંટિસ્ટની હશે. અમેરિકામાં ડેટા સાયંટિસ્ટને વાર્ષિક 1.30 કરોડ રૂપિયાનું જંગી પેકેજ મળે છે.\nડેટા સાયંટિસ્ટનું મુખ્ય કામ ડેટા સંબંધિત હોય છે. કંપનીઓ પોતાના રિસર્ચ અને એનાલિસિસ વિભાગને ઝડપથી આગળ વધારી રહી છે. આઈટી ક્રાંતિ બાદ બિઝનેસ સેક્ટરમાં ડેટાની માંગ ખુબ જ વધી ગઈ છે. બિઝનેસ મજબૂત કરવા તેમજ સોશિયલ મીડિયાના આ યુગમાં ગ્રાહકો પર પોતાની પકડ વધુ મજબૂત કરવા તેમની પસંદ જાણવા માટે ડેટા સાયંન્સનું મહત્ત્વ ખૂજ જ વધી ગયું છે. ડેટા સાયંટિસ્ટ વિવધ ક્ષેત્રો સાથે જોડાયેલા ડેટાનો સંગ્રહ કરે છે અને તેના એનાલિસિસ દ્વારા કંપનીઓ તેમની બિઝનેસ યોજનાઓ તૈયાર કરે છે.\nડેટા એનાલિટિક્સ પ્રોફેશનલ્સ મઉખ્યત્વે ગણિતજ્ઞ, આંકડાશાસ્ત્રી, ડેટાબેઝ-ડેટા વેયરહાઉસ એન્જિનિયર્સ, ડેટા માઈનર્સ અને ડેટા વેઅરહાઉસિંગ સ્કિલ્સ ધરાવતા IT પ્રોફેશનલ્સ હોય છે.\nઆ ટ્રેન્ડને કારણે હવે વધુને વધુ યુવાનો આ ફિલ્ડમાં કરિયર બનાવવા ઉત્સાહિત થયા છે. વિશ્વભરમાં આ ટ્રેન્ડ વધી રહ્યો છે ત્યારે અભ્યાસક્રમોમાં આ માટેના પૂરતા ફેરફારો થયા નથી. આ વાત માત્ર ભારત પૂરતી મર્યાદિત નથી પણ વિશ્વભરને લાગુ પડે છે. આ ફિલ્ડમાં કરિયર બનાવવા ઉત્સુક યુવાનો ગણિત, આંકડાશાસ્ત્ર ઉપરાંત માર્કેટિંગનું પાસું જાણતા હોય તે પણ જરૂરી છે. મેથ્સ અને માર્કેટિંગ કમ્યુનિકેશન્સના કોમ્બિનેશન દ્વારા ડેટા સાયંટિસ્ટ એક કથાકાર જેવો બની જાય છે અને તે ડેટાનો ઉપયોગ કરીને તેને એક વાર્તાનું રૂપ આપી દે છે અને તેના કારણે ડેટાને સમજવામાં પણ સરળતા રહે છે.


ટેસ્ટ ક્રિકેટના ઈતિહાસમાં પ્રથમવાર ખેલાડીઓ પહેરશે નામ-નંબરવાળી જર્સી - Gujarat ExclusiveGujarat Exclusive\nGujarat Exclusive > યુથ > સ્પોર્ટ્સ > ટેસ્ટ ક્રિકેટના ઈતિહાસમાં પ્રથમવાર ખેલાડીઓ પહેરશે નામ-નંબરવાળી જર્સી\nટેસ્ટ ક્રિકેટમાં એક મહત્વનો બદલાવ થવા જઇ રહ્યો છે. ઓગસ્ટથી ટેસ્ટ ક્રિકેટમાં જર્સીની રૂપરેખા બદલાઇ જશે, જેને આઇસીસીએ મંજૂરી આપી દીધી છે. આઇસીસીએ તમામ દેશને આ વાતની મંજૂરી આપી છે કે આઇસીસી વર્લ્ડ ટેસ્ટ ચેમ્પિયનશિપમાં તેમના ખેલાડી જર્સી પાછળ નંબર અને નામ સાથે રમી શકે છે.\nમહત્વપૂર્ણ છે કે2વર્ષ સુધી ચાલનારી વર્લ્ડ ટેસ્ટ ચેમ્પિયનશિપની શરૂઆત ઓગસ્ટમાં ઇંગ્લેન્ડ અને ઓસ્ટ્રેલિયા વચ્ચે એશિઝ સિરીઝથી થવાની છે. આઇસીસીએ ટેસ્ટ ક્રિકેટને પોપ્યુલર બનાવવા માટે જર્સી પાછળ નંબર અને નામ લખવાની પહેલ કરી છે.\nઆંતરરાષ્ટ્રીય સ્તર પર આવુ પ્રથમ વખત છે જ્યારે ટીમના ખેલાડી પોતાના નામ અને નંબર ધરાવતી જર્સી પહેરશે. જોકે, ઓસ્ટ્રેલિયા અને ઇંગ્લેન્ડમાં કાઉન્ટી ક્રિકેટમાં આ રીતનું ચલણ રહ્યું છે પરંતુ આંતરરાષ્ટ્રીય સ્તરે આવુ પ્રથમ વખત બનશે.\nભારત પણ વેસ્ટ ઇન્ડીઝ વિરૂદ્ધ બે મેચની ટેસ્ટ સિરીઝમાં જર્સી નંબર અને નામ સાથે નજરે પડશે. આ ટેસ્ટ સિરીઝ આઇસીસી વર્લ્ડ ટેસ્ટ ચેમ્પિયનશિપનો ભાગ છે. આ વાતને લઇને આઇસીસીના જીએમ મેનેજર ક્લેયર ફ્લોર્ગે કહ્યું, ‘હાં, 1 ઓગસ્ટથી વર્લ્ડ ટેસ્ટ ચેમ્પિયનશીપ શરૂ થઇ રહી છે. આ ટેસ્ટ ક્રિકેટને પ્રમોટ કરવાનું એક મોટો પ્લાન છે.’\nICC World Championshipમાં ટેસ્ટ રેન્કિંગની ટોપ9ટીમ આ ટૂર્નામેન્ટનો ભાગ બનશે. આ વર્લ્ડ ટેસ્ટ ચેમ્પિયનશિપ ઓગસ્ટ 2019થી 2021 સુધી ચાલશે. જેમાં જે બે ટીમ ટોપ પર રહેશે તે 2021માં ફાઇનલમાં ટકરાશે.\nવર્લ્ડકપમાં મોહમ્મદ શમી-જાડેજાને લઇને વિરાટ કોહલીથી નારાજ હતો રોહિત શર્મા, આ કારણે થયો ટકરાવ


કિચનની આ વસ્તુઓની એક્સપાઈરી ડેટ હોતી જ નથી, વર્ષોવર્ષ રહે છે સારી... - Gujju Gossip\nઘરના કિચનમા મળનારી કેટલીક વસ્તુઓ એવી હોય છે, જેમનો ઘરના ખાવામાં રેગ્યુલર ઉપયોગ નથી થતો, જેને કારણે તે વસ્તુઓ ઘરમાં એમને એમ જ રાખવામાં આવે છે. આવી વસ્તુઓ લાંબા સમય સુધી પડી રહેવાથી આપણે તેને બેકાર સમજીને ફેંકી દઈએ છીએ. હાલ ગરમીની સીઝન શરૂ થઈ ગઈ છે. અને આ મોસમમાં એવી અનેક વસ્તુઓ છે, જે જલ્દી જ ખરાબ થઈ જાય છે. જેમ કે, તમને ખબર છે કે કેટલાક ખાદ્ય પદાર્થો પર એક્સપાઈરી ડેટ લખેલી હોય છે. જેનો સમય પૂરો થવા પર આપણે તેને ફેંકી દઈએ છીએ. પરંતુ કેટલાક ખાદ્ય પદાર્થ એવા છે, જેમની એક્સપાઈરી ડેટ નથી હોતી. તો આજે જાણી લો આવા કેટલાક પદાર્થો વિશે…\n– સફેદ ચોખા ક્યારેય ખરાબ થતા નથી, તે 30 વર્ષો સુધી ચાલી શકે છે. જો તેમની વ્યવસ્થિત સંભાળ રાખવામાં આવે, તો તે ક્યારેય ખરાબ થતા નથી. સફેદ ચોખાને 40 ડિગ્રીથી ઓછા તાપમાનવાળી જગ્યા પર રાખવાથી તે ક્યારેય ખરાબ નથી થતા.\n– મિલ્ક પાવડર પણ ખરાબ નથી થતો. મિલ્ક પાવડર દૂધના પાવડર કે સૂકા દૂધ ડેરી નિર્મિત પ્રોડક્ટ છે. તે દૂધના બાષ્પથી કે તેને સૂકો કરીને બનાવવામાં આવે છે. લિક્વિડ મિલ્કની અપેક્ષાએ મિલ્ક પાવડર લાંબા સમય સુધી ખરાબ નથી થતા. તેને તમને જ્યારે જરૂર હોય ત્યારે ઉપયોગ કરી શકો છો.\n– સૂખા બીન્સ જેમ કે, રાજમા, મટર અને સોયબીન પણ ક્યારેય ખરાબ નથી થતા. જો તેને સારી રીતે રાખવામાં આવે, તો આ વસ્તુઓ લાંબા સમય સુધી સાચવી શકાય છે અને ગમે ત્યારે ઉપયોગમાં લઈ શકાય છે.\n– મધ એક પ્રાકૃતિક પ્રોડક્ટ છે અને તે ક્યારેય ખરાબ નથી થતું અને લાંબા સમય સુધી ટકી રહે છે. મધમાખીઓ મધને બનાવે છે, અને તેનો ઉપયોગ આપણે લાંબા સમય સુધી કરી શકો છો.\n– ખાંડ પણ ક્યારેય ખરાબ નથી થતી, તે બેક્ટેરિયા રહિત હોય છે. ખાંડને સાફ અને તાજી રાખવી મુશ્કેલ છે, અને તેને કઠોરતાથી બચાવવાની જરૂર છે. તેથી ખાંડને એવા ડબ્બામાં રાખવી જેમાં હવા અંદર ન જાય. અને જરૂર પડવા પર તમે તેનો ઉપયોગ કરી શકો છો.\n← પ્રિયંકા-નીકના ઘરે ધાર્યા કરતા પણ મોટુ છે ડાઇનિંગ ટેબલ, તસવીરોમાં જોઇ લો તમે પણ\nવાંચો આ રસપ્રદ માહિતી કેમ કોઈ યુવકને નથી આપવામાં આવતી રિસેપ્શનિસ્ટની જોબ… →\nઆ બિલાડી છે ગણપતિ બાપ્પાની અનોખી ભક્ત, વિડિઓ જોઈને નવાઈ લાગશે..


હંસિકા મોટવાણીએ સમય પહેલા જ મોટી થવા કર્યું હતું આ કામ જે કોઈ હિરોઈન કરવાનું પસંદ નથી કરતી. – Gujaratidayro\nહંસિકા મોટવાણીએ સમય પહેલા જ મોટી થવા કર્યું હતું આ કામ જે કોઈ હિરોઈન કરવાનું પસંદ નથી કરતી.\nઅહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા રાખવા વાળા લોકો જ અમારી સાથે જોડાઈ રહે\nમિત્રો હંસિકા મોટવાણીને તો તમે ઓળખતા જ હશો. મિત્રો તમે શક લક બૂમ બૂમ સિરિયલનું નામ તો સાંભળ્યું જ હશે અને ઘણા લોકોની તો ફેવરીટ સીરીયલ રહી હશે જે આવી હતી વર્ષ 2003માં. તે સીરીયલમાં તેણે એક બાળ અભિનેત્રી તરીકે ડેબ્યુ કરેલું હતું.\nપરંતુ તે જ વર્ષે એટલે કે 2003 માં તેને હ્રીતિક રોશનની ફિલ્મમાં પણ એક ચાઈલ્ડ આર્ટીસ્ટનું કામ મળ્યું. તે ફિલ્મ હતી કોઈ મિલ ગયા.\nહંસિકા મોટવાણીને ચાઈલ્ડ આર્ટીસ્ટ તરીકે ખુબ જ ઓળખ મળી. દરેક લોકો તેને પસંદ કરતા. તેની એક્ટિંગ જોનાર લગભગ વ્યક્તિ તેની ક્યુટનેસના દીવાના થઇ ગઈ હતા. પરંતુ ત્યાર બાદ અચાનક જ તે ગાયબ થઇ ગઈ.\nત્યાર બાદ વર્ષ 2007 માં તે પાછી આવી એક ફિલ્મમાં જેનું નામ હતું “આપકા સુરુર”. આ ફિલ્મમાં માત્ર 16 વર્ષની હતી છતાં તેણે લીડ રોલ કરેલો હતો અને તેનાથી 18 વર્ષ મોટા અભિનેતા હિમેશ રેશમિયા સાથે કામ કર્યું હતું.\nપરંતુ મિત્રો આશ્ચર્યની વાત તો એ છે કે વર્ષ 2003 માં જે એક બાળક હતી. તેણે વર્ષ 2007 માં એક ફિલ્મમાં કામ કર્યું ત્યારે તે હતી 16 વર્ષની પરંતુ તેના શરીરમાં આવેલા અને ચહેરા પર આવેલા બદલાવને જોઇને દરેક વ્યક્તિ આશ્ચર્યમાં પડી ગયા હતા. જેમાં દેખાય રહ્યું હતું કે તેમણે હોર્મોનલ ઇન્જેક્સનની મદદ લીધી હતી.\nઆ વાત પર હંસિકાના પિતાએ હંસિકાની માતાનું નામ આપ્યું હતું. હંસિકાની માતા એક સ્કીન સ્પેશિયલિસ્ટ છે અને તે વાતનો ફાયદો ઉઠાવતા તેણે પોતાની દીકરીને એક લીડ રોલમાં કામ કરાવીને વધારે પૈસા અને નામના મેળવવા માટે હંસિકાને હોર્મોનલ ઇન્જેક્સનનો ઉપયોગ કરેલો છે. જેના કારણે તે 16 વર્ષની હોવા છતા પણ એક યુવાન અને 16 વર્ષ કરતા તે મોટી દેખાતી હતી. ચાર વર્ષ પહેલા જે એક બાળક હતી તે કંઈ રીતે આટલી મોટી દેખાવા લાગે ?\nમિત્રો આટલી ઝડપથી કોઈ વ્યક્તિમાં બદલાવ નથી આવતા તે ત્યારે સાબિત થયું જ્યારે હંસિકાનું વજન ધીમે ધીમે વધવા લાગ્યું. વજન વધ્યા બાદ પણ તેણે તેને મેઈનટેઈન કર્યો અને ત્યાર બાદ પણ એક ફિલ્મમાં કામ કર્યું જેનું નામ હતું “મની હની”. પરંતુ ત્યાર બાદ તે બોલીવુડ ઇન્ડસ્ટ્રીમાં વધારે ચાલી નહિ અને તે તેનું કારણ હતું વધેલું વજન.\nપરંતુ હાલ તેને સાઉથમાં ખુબ સારી ફિલ્મો અને કામ મળી રહ્યું છે. સાઉથના લોકો તેના કામથી ખુબ ખુશ છે અને તેમના ફેન્સ પણ ત્યાં ખુબ વધી ગયા છે. પરંતુ ત્યાના લોકો હંસિકાના દીવાના બની ગયા છે અને તેના નામ પર એક મંદિર પણ બનાવ્યું છે. સૌથી નાની અભિનેત્રી ગણવામાં આવે છે હંસિકા મોટવાણીને અને તેના નામનું મંદિર પણ બનાવામાં આવ્યું.\nઆ રીતે જલ્દી નામ કમાવવા માટે હંસિકા અને તેની માતાની રીત થોડી ખોટી હતી. અને તેના લીધે તેમણે પોતાની એક વસ્તુ પર ખુબ ધ્યાન રાખવું પડે છે અને તે છે તેમનું વજન. તેમનું વજન ન વધે તેના પર તેને ખાસ ધ્યાન રાખવું પડે છે જેથી તે ઇન્જેક્શનથી થતા નુકશાનથી પોતાના શરીરને બચાવી શકે.\nતો મિત્રો આ રીતે હંસિકાએ અને તેમની માતા કે જે સ્કીન એક્સપર્ટ હતી તેમણે હોર્મોનલ ઇન્જેક્શનની મદદ લીધી હતી ઉમરથી મોટા દેખાવા માટે.\nઆ માહિતી ખાલી આપના નોલેજ માટે આપવામાં આવી છે. આ માહિતી ઇન્ટરનેટના માધ્યમથી લખવામાં આવી છે, તો આ માહિતી ૧૦૦% આક્યુરેટ હોય તેની કોઈ અમે પુષ્ટિ કરતા નથી.\nતો મિત્રો તમને આ અમારી માહિતી કેવી લાગે તે કમેન્ટમાં જરૂર જણાવશો.\nAuthor bipin gauswamiPosted on November 26, 2018 Categories તથ્યો અને હકીકતોTags amazing, bollywood, hansika motvani, hiroine, NICE\nPrevious Previous post: તારક મહેતાના ઉલ્ટા ચશ્માની સિરિયલના અભિનેતાઓની એક દિવસની આવક જાણીને આશ્ચર્યમાં પડી જશો..\nNext Next post: શું તમે જાણો છો કે મંદિરમાં ઘંટ શા માટે વગાડવામાં આવે છે? તેનાથી થાય છે આવા રહસ્યમય ફાયદા


અમિતાભ બચ્ચનના આ3શબ્દોએ બરબાદ કરી દીધું હતું મુકેશ ખન્નાનું કરિયર, વરસો પછી સામે આવ્યું સત્ય | ગુજરાત ટ્રેન્ડ\nઅમિતાભ બચ્ચનના આ3શબ્દોએ બરબાદ કરી દીધું હતું મુકેશ ખન્નાનું કરિયર, વરસો પછી સામે આવ્યું સત્ય\nહિન્દી સિનેમા અને ટીવી સિનેમાના જાણીતા અભિનેતા મુકેશ ખન્નાને કોણ નથી ઓળખતું. તેણે પોતાની શાનદાર એક્ટિંગને કારણે ઘણી ઓળખ બનાવી છે. જ્યારે પણ મુકેશ ખન્નાનું નામ લેવામાં આવે છે ત્યારે તેમના બે પાત્રો સૌથી પહેલા સામે આવે છે જે સૌથી ફેમસ છે. હા, એ પાત્ર મહાભારતના ભીષ્મ પિતામહ અને શક્તિમાનનું છે. મુકેશ ખન્નાએ આ બંને ટીવી સિરિયલોથી તમામ દર્શકોના દિલ જીતી લીધા હતા. નાના પડદા પર તેમને સૌથી વધુ પસંદ કરવામાં આબે છે.\nમુકેશ ખન્નાએ બોલિવૂડની ઘણી ફિલ્મોમાં કામ કર્યું છે અને તેના અભિનયના લોકો દ્વારા ખૂબ વખાણ કરવામાં આવે છે પરંતુ તેણે ટીવી ઈન્ડસ્ટ્રીમાં સૌથી વધુ નામ કમાવ્યું છે. તે નાના પડદાના સૌથી સફળ કલાકારોમાંના એક ગણાય છે. નાના પડદા પર ક્યારેક ભીષ્મ પિતામહ તો ક્યારેક શક્તિમાન બનીને તેમણે બધાને પોતાના પ્રશંસક બનાવ્યા. મુકેશ ખન્ના ટીવી ઈન્ડસ્ટ્રીમાં સારું નામ કમાવવામાં સફળ રહ્યા હતા. આ સાથે જ તેમણે બોલિવૂડની ઘણી હિટ ફિલ્મોમાં પણ કામ કર્યું. તેઓ એક સારા અભિનેતા અને નિર્માતા તરીકે જાણીતા છે.\n‘શક્તિમાન’ સિરિયલથી મુકેશ ખન્ના નાના બાળકોનો સુપરહીરો બની ગયો હતો. ઘણા ટીવી શો સિવાય મુકેશ ખન્નાએ ઘણી ફિલ્મોમાં પણ કામ કર્યું છે. તેણે પોતાના ઉત્તમ અભિનયને કારણે ઘણી લોકપ્રિયતા મેળવી હતી. તેણે પોતાની એક્ટિંગ કરિયરની શરૂઆત વર્ષ 1981માં ફિલ્મ ‘રૂહી’થી કરી હતી. આ પછી તેણે રાજા, તહેલકા, સૌગંધ સહિત ઘણી બોલિવૂડ ફિલ્મોમાં કામ કર્યું. મુકેશ ખન્નાના મજબુત અવાજ અને ઉત્તમ સંવાદો લોકોને ખૂબ પ્રભાવિત કરતા હતા, પરંતુ તેમ છતાં તેઓ બોલિવૂડ અને ટીવી ઈન્ડસ્ટ્રીમાં લાંબો સમય ટકી શક્યા નહીં. તેની પાછળનું કારણ પણ ઘણું મોટું છે.\nવાસ્તવમાં, જ્યારે મુકેશ ખન્નાએ બોલિવૂડ ઈન્ડસ્ટ્રીમાં પોતાના કરિયરની શરૂઆત કરી હતી, ત્યાર બાદ તેણે 10 થી 12 ફિલ્મોમાં કામ કર્યું હતું અને આ કેટલીક ફિલ્મોથી જ તેને ઘણી ખ્યાતિ મળી હતી. ધીમે ધીમે તેને ફિલ્મોની ઓફર મળવા લાગી. આ સાથે તેને ઘણી જાહેરાતોમાં કામ પણ મળવા લાગ્યું. તેમની એક જાહેરાત ઘણી ફેમસ થઈ હતી, પરંતુ આ જાહેરાતને લઈને ઘણો હોબાળો થયો હતો.\nમુકેશ ખન્નાએ એક જાહેરાતમાં કામ કર્યું હતું, જેમાં તે સીડીઓ ઉતરી રહ્યો છે અને તેની આસપાસ છોકરીઓ છે. તે દરમિયાન આ જાહેરાત ઘણી લોકપ્રિય થઈ હતી. આ જાહેરાત એટલી ફેમસ થઈ ગઈ કે આ જાહેરાત થિયેટરમાં ફિલ્મ બતાવવાની વચ્ચે પણ ચલાવવામાં આવી.\nઆ વાતનો ખુલાસો મુકેશ ખન્નાએ એક ઈન્ટરવ્યુ દરમિયાન કર્યો હતો. તેણે કહ્યું હતું કે એકવાર અમિતાભ બચ્ચન તેમના મિત્રો સાથે થિયેટરમાં ફિલ્મ જોઈ રહ્યા હતા અને જ્યારે મુકેશ ખન્નાની જાહેરાત ચાલી ત્યારે અમિતાભ બચ્ચને મુકેશ ખન્નાને જોઈને કહ્યું કે સાલા કોપી કરતા હૈ. તે સમયે અમિતાભ બચ્ચન સૌથી મોટા સ્ટાર હતા. મુકેશ ખન્નાએ જણાવ્યું કે એક વ્યક્તિ તેમની પાસે આવ્યો અને કહ્યું કે જ્યારે તેની એડ ચાલી રહી હતી ત્યારે બધા ફિલ્મ જોઈ રહ્યા હતા અને પોપકોર્ન ખાઈ રહ્યા હતા. ત્યારે અમિતાભ બચ્ચને આ વાત કહી હતી.\nમુકેશ ખન્નાએ ઈન્ટરવ્યુ દરમિયાન આગળ કહ્યું હતું કે પહેલા તો તેમને તે વ્યક્તિ પર વિશ્વાસ ન થયો, પછી તેણે તેને ફરીથી પૂછ્યું કે શું તમે સાચું કહો છો? તો તેણે જવાબ આપ્યો કે હા તે સાચું કહું છું. આ પછી મુકેશ ખન્નાની સતત ચાર ફિલ્મો ફ્લોપ રહી અને લોકોએ તેને એમ કહીને ટ્રોલ કરવાનું શરૂ કર્યું કે તે અમિતાભ બચ્ચનની નકલ કરે છે. અમિતાભ બચ્ચનના આ3શબ્દોએ મુકેશ ખન્નાની કારકિર્દી ખતમ કરી નાખી.\nઅમિતાભ બચ્ચનના આ ત્રણ શબ્દોના કારણે મુકેશ ખન્ના ફ્લોપ એક્ટર બની ગયા, ત્યારપછી મુકેશ ખન્ના ટીવી ઈન્ડસ્ટ્રી તરફ વળ્યા અને તેમને ટીવી ઈન્ડસ્ટ્રીમાં ઘણું સન્માન મળ્યું અને લોકો દ્વારા તેમને પસંદ પણ કરવામાં આવ્યા. મુકેશ ખન્નાએ ફિલ્મોમાં મોટા અભિનેતા બનવાનું સપનું જોયું હતું પરંતુ અમિતાભ બચ્ચનના કારણે તેમનું સપનું પૂરું થઈ શક્યું નહીં.\nવરૂણ ધવન સાથે દીકરી સારાનો કીસ્સ કરતા જોઇને પિતા સૈફ અલી ખાને આપી એવી પ્રતિક્રિયા કે…\nબોલિવૂડ એક્ટ્રેસ સારા અલી ખાન અને વરૂણ ધવનની આગામી ફિલ્મ ‘કુલી નંબર 1’ ટૂંક સમયમાં રિલીઝ થવા જઈ રહી છે. તાજેતરમાં જ ફિલ્મનું ટ્રેલર રિલીઝ કરવામાં આવ્યું છે. ટ્રેલરને પ્રેક્ષકોની મિશ્રિત પ્રતિક્રિયા મળી છે. પરંતુ સારા અને વરૂણની અંડરવોટર કિસની ઘણી ચર્ચા થઈ રહી છે. તે જ સમયે સારાના પિતા અને અભિનેતા સૈફ અલી ખાને […]\nસપના ચોધારીનો આ વિડિયો જોયો? એકદમ જોરદાર! -Video\nPosted on November 18, 2021 Author bhuman\nસપના ચૌધરીએ સોશિયલ મીડિયા પર એક વીડિયો શેર કર્યો છે, જેમાં તે શરારા પહેરીને પોતાના નવા હરિયાણવી ગીત ‘પાટલી કમર’ પર જબરદસ્ત ડાન્સ કરતી જોવા મળી રહી છે. હરિયાણાની ‘દેશી ક્વીન’ સપના ચૌધરીના ચાહકો એક નહીં પણ લાખો ચાહકો છે. સ્ટેજ શો દરમિયાન પ્રેક્ષકોની ભીડ કહે છે કે સપનાના દિવાના લોકો તમામ ઉંમરના છે. પોતાના […]\nજો તમે ગેસની સમસ્યાથી પરેશાન છો તો આ સરળ ઉપાય અજમાવો, 1 દિવસમાં તમને રાહત મળશે\nઆટલી મોટી થઈ ગઈ છે સલમાનની ભત્રીજી, દેખાય છે એટલી બધી સુંદર કે જોઈને તમે પણ કહેશો એકદમ મસ્ત


No spoilers please: Hrithik Roshan and Tiger Shroff urge people not to spoil War for fans | વૉર વિશે સ્પૉઇલર ન ફેલાવવા ચાહકોને વિનંતી કરી હૃતિકે - entertainment\nવૉર વિશે સ્પૉઇલર ન ફેલાવવા ચાહકોને વિનંતી કરી હૃતિકે\nPublished: Oct 02, 2019, 11:56 IST | મુંબઈ\nહૃતિક રોશને આજે રિલીઝ થયેલી ‘વૉર’ને લઈને લોકોને એક ખાસ અપીલ કરતાં જણાવ્યું છે કે તેઓ ફિલ્મના સ્પૉઇલર વિશે કોઈને ન જણાવે.\nહૃતિક રોશને આજે રિલીઝ થયેલી ‘વૉર’ને લઈને લોકોને એક ખાસ અપીલ કરતાં જણાવ્યું છે કે તેઓ ફિલ્મના સ્પૉઇલર વિશે કોઈને ન જણાવે. આ ફિલ્મમાં હૃતિક અને ટાઇગર શ્રોફ જબરદસ્ત ઍક્શન કરતા જોવા મળશે. પહેલી વાર આ બન્ને એકસાથે આ ફિલ્મમાં એકબીજાનો સામનો કરતા જોવા મળશે. ફિલ્મને લઈને લોકોને વિનંતી કરતાં ટ્‍વિટર પર હૃતિક રોશને ટ્વીટ કર્યું હતું કે ‘હું તમને સૌને એક પર્સનલ રિક્વેસ્ટ કરવા માગું છું. અમે ‘વૉર’ને સખત મહેનત, બ્લડ, પરસેવો અને પ્રેમ સાથે બનાવી છે. ફિલ્મ જોયા બાદ મહેરબાની કરીને અમારા સ્પૉઇલર સંદર્ભે કોઈને જણાવતા નહીં, કારણ કે લોકોને એક અદ્ભુત અનુભવ આપવા માટે અમે એનો ઉમેરો કર્યો છે. તમારા પર આ વાતનો હું ભરોસો રાખી શકું છું.’\nઆ પણ વાંચો : દીપિકા પાદુકોણના રિપૉર્ટ કાર્ડ પર ફની કમેન્ટ્સ કરી રણવીર સિંહે\nમને ઍક્શન હીરોનો ટૅગ પસંદ છે : ટાઇગર શ્રોફ\nટાઇગર શ્રોફને તેને આપવામાં આવેલો ઍક્શન હીરોનો ટૅગ પસંદ છે. તેની ઍક્શન લોકોને ખૂબ પસંદ છે. હૃતિક રોશન સાથેની ‘વૉર’માં તેની દિલધડક ઍક્શન સીક્વન્સ છે. પોતાને મળેલા ટૅગથી ખુશ છે એવું જણાવતાં ટાઇગરે કહ્યું હતું કે ‘ખરું કહું તો લોકોએ મારી છબી ઍક્શન હીરોની બનાવી છે. જોકે મને એ ટૅગ ગમે છે. મારા માટે તો એ એક આશીર્વાદ સમાન છે. વર્તમાનમાં ગળાકાપ સ્પર્ધા ચાલી રહી છે. એવામાં કોઈ કઈ રીતે ટકી શકે? તમે અલગ શું કરી શકો છો? તમને એક ઓળખની જરૂર હોય છે. એક યોગ્ય સ્થાન અને એક ઓળખ મેળવવા માટે અમે કલાકારો ખૂબ મહેનત કરીએ છીએ.’


Readgujarati.com: એક વી.સી.આરની આત્મકથા – મૃગેશ શાહ\nMay 26th, 2008 | પ્રકાર : સાહિત્ય-લેખો | 12 પ્રતિભાવો »\n[ વાચકમિત્રો, આપણે નાના હતાં ત્યારે શાળામાં ‘એક ઘંટની આત્મકથા’, ‘જૂની છત્રીની આત્મકથા’, ‘તૂટેલી ખુરશીની આત્મકથા’ જેવા નિબંધો અભ્યાસક્રમમાં આવતા. પરંતુ વર્તમાન સમયમાં જો તેના નવા સ્વરૂપ વિશે વિચાર કરવામાં આવે તો આપણી આસપાસ જૂના થતાં ઉપકરણો વિશે ઘણું લખી શકાય તેમ છે. તો આજે પ્રસ્તુત છે ‘એક વી.સી.આર (VCR – Video Cassette Recorder) ની આત્મકથા’. આ વાંચીને કદાચ કોઈને ‘ડેસ્ક્ટૉપ કમ્પ્યુટરની આત્મકથા’ લખવાનું મન થાય તો તે પણ સહર્ષ આવકાર્ય છે ! ]\nમારા નામથી તો તમે સૌ કોઈ પરિચિત હશો જ, પરંતુ આજની નવી પેઢી કદાચ મને ન પણ ઓળખે. માટે તેઓને મારી ઓળખ આપવી હું જરૂરી સમજું છું. લોકો મને વી.સી.આર. (વિડિયો કેસેટ રેકોર્ડર) તરીકે ઓળખે છે; અલબત્ત, હવે તો ‘ઓળખતા હતા’ – એવો શબ્દપ્રયોગ કરવો વધુ ઉચિત લાગે છે. કરમની કઠનાઈને કારણે મેં આજે મારું પ્રભુત્વ ગુમાવ્યું છે. એક જમાનામાં માન અને પ્રતિષ્ઠાના માપદંડ તરીકે સમાજમાં મારી ગણના થતી. મારી હાજરી હોય ત્યાં જે તે વ્યક્તિ ધનવાન કહેવાતો. પરંતુ આજે એ દિવસો નથી રહ્યા. નવા જમાનાના ડી.વી.ડી પ્લેયરોએ મને ક્યાંયનું નથી રહેવા દીધું. મારા દુ:ખની શું વાત કરું ? મરણપથારીએ અંતિમ શ્વાસ લેતાં લેતાં મારા જીવનના એ સોનેરી દિવસોને હું યાદ કર્યા કરું છું.\nઈ.સ 1965માં ચાર્લ્સ ગિનસબર્ગ અને રૅય ડૉલ્બૅ નામના બે કુશળ તકનીકી ઈજનેરોએ અમારા કુળનો આવિષ્કાર કર્યો એ પછી ગૃહઉપયોગી ઉપકરણ તરીકે વર્ષો બાદ મારો જન્મ જાપાનમાં થયો. વિશાળ કારખાનામાં અદ્યતન સાધનોની મદદથી મને સુંદર રૂપ આપવામાં આવ્યું. હોંશિયાર ઈજનેરોએ મારામાં ‘ઑટો-રિવાઈન્ડ’, ‘ઓટો-રેકોર્ડ’, ‘પ્રોગ્રામ મેમરી’, ‘પ્રોગ્રામ લોક’ જેવી સુવિધાઓ ઉમેરીને મને ગૌરવ બક્ષ્યું. દિવસો સુધી મહેનત કરીને તેઓએ મારા પર અદ્દભુત કામ કર્યું. એ જમાનામાં તો લગભગ અશક્ય જ કહી શકાય એવી 36 ચેનલોની સુવિધા મારામાં મૂકવામાં આવી. મને ગરમી ન લાગે તે માટે મારામાં ટચૂકડા પંખાઓ પણ ગોઠવવામાં આવ્યા. વિવિધ રીતે મારું પરિક્ષણ કરવામાં આવ્યું. પરિક્ષણ માટે મારા સાથી મિત્ર ‘ટેલીવિઝન’ સાથે મને પ્રથમ વખત જોડવામાં આવ્યું ત્યારે મારા રોમ રોમ પુલકિત થઈ ઊઠ્યાં ! મને હજી એ દિવસ યાદ છે જ્યારે પહેલી વાર મને કેસેટ વાંચવાનો લ્હાવો મળ્યો. કેવી રોમાંચક ક્ષણો હતી એ ! મને જાણે મારા જન્મની ધન્યતા મહેસૂસ થઈ રહી હતી. ‘હેડ’ પર સરકતી પટ્ટીમાંની માહિતીનું ધ્વનિ અને દશ્યમાં રૂપાંતર કરવાની મને તો ખૂબ જ મજા પડી. મારા તમામ અંગો એક સાથે એ કાર્યમાં લાગી ગયા. ઈજનેરોએ મને જુદી જુદી રીતે ચકાસ્યું અને પછી મારા વિશે વિસ્તૃત અહેવાલ લખ્યો. એ પછી તો તેઓએ મારા ઉપયોગ વિશે જુદી જુદી લીપીમાં પુસ્તિકાઓ પણ છાપી અને ત્યારે મને શ્રેષ્ઠ સાહિત્યકાર હોવાની મહત્તા પ્રાપ્ત થઈ કારણ કે તમામ પુસ્તિકાઓ પર સુંદર અક્ષરોમાં મારું નામ અંકિત કરવામાં આવ્યું હતું. મારા વિવિધ ભાગોનો તેમાં સચિત્ર પરિચય આપવામાં આવ્યો હતો. તમામ વિધીઓ પૂરી થયા બાદ મને સન્માનપૂર્વક એક ખોખામાં બંધ કર્યું. મારા નાજુક અંગોને નુકશાન ન થાય તે માટે કાળજીપૂર્વક ચારેબાજુ થર્મોકોલ રાખવામાં આવ્યા. વિવિધ પ્રકારના લેબલો લગાડીને જ્યારે મને આદરપૂર્વક કારખાનામાંથી બહાર લાવવામાં આવ્યું ત્યારે અહો ! શું મારો ઠાઠ હતો !!\nથોડા સમય બાદ ફરતાં ફરતાં હું ભારત આવી પહોંચ્યું. એક વિશાળ શો-રૂમમાં કાચના કલાત્મક શૉ-કેસમાં મને મખમલની ગાદી પર રાખવામાં આવ્યું. જતા-આવતા ગ્રાહકો મને અહોભાવથી જોઈ રહેતા પરંતુ મારી ઊંચી કિંમત જોઈને કોઈ ખરીદવાની હિંમત કરતું નહીં. બાળકો તેમના માતાપિતા પાસે જીદ કરતાં પરંતુ તેઓ એમને અન્ય કોઈ લાલચ આપીને વાત ટાળી દેતાં. આ બધું સાંભળી મને મારા રૂપ પર ગર્વ થતો. પરંતુ આખરે દિવસો અને મહિનાઓ વીતતાં મને થોડી ચિંતા થવા લાગી કે શું મારે આમ અહીં બેસી રહીને જ જીવન પસાર કરવું પડશે કે ? આ જીવનમાં હું કોઈને મનોરંજન આપી શકીશ કે નહીં ? મારા મૂલ્યનું કદર કરનાર શું પેદા જ નથી થયો ? દીકરીના સ્વયંવરમાં ધનુષ્ય ન ઊંચકી શકનાર નિર્માલ્ય રાજાઓને જોઈને જનક મહારાજને જેમ ધરતી વીરવિહીન લાગી હતી તેમ મને પણ જગતના લોકો સાવ નિર્ધન ભાસી રહ્યા હતા.\nપણ ત્યાં તો એક દિવસ એક શેઠ એમના બાળકોને લઈને શૉ-રૂમમાં આવી પહોંચ્યા. આવીને તેઓ સીધા મારી સામે ઊભા રહ્યા. મને અચાનક અંત:સ્ફૂરણ થયું કે બસ આજ મારા માલિક બનવાને લાયક છે ! મારા વિશે વિવિધ વિગતો પૂછીને છેવટે એમણે થેલીમાંથી નોટોના બંડલો કાઢી દુકાનમાલિક સામે મૂક્યાં. મને રોમાંચ થઈ આવ્યો ! મારા આનંદની તો કોઈ સીમા નહોતી. સ્કૂટર પાછળ બાળકોના ખોળામાં બેસીને મેં એમને ત્યાં ગૃહપ્રવેશ કર્યો. શું વાત કરું તમને, આખું ઘર મને જોવા ભેગું થયું હતું ! આજુબાજુના પાડોશીઓ અને એમના બાળકો તો રીતસર મને અડકવા આતુર હતા. મારા આવવાથી શેઠનો મોભો વધી ગયો હતો. ગૃહિણીઓએ પૂજા કરીને મને ચાંલ્લા કર્યા. ટેલીવિઝનના કબાટમાં મખમલની ગાદી પર મને બેસાડ્યું. મને ધૂળની એલર્જી હોવાથી તેઓએ મારા પર સરસ મજાનો ભરત ભરેલો રૂમાલ ઢાંક્યો. દુકાનમાંથી નિષ્ણાત વ્યક્તિએ આવીને મારી ઉપયોગીતા અને વિવિધ સુવિધાઓ વિશે શેઠને અવગત કર્યા. બાળકો તો કેસેટો લઈને તૈયાર જ બેઠા હતા. એ જ દિવસે મેં એમને બે ફિલ્મો બતાવી. ઘરના બધા લોકો મારું કામ જોઈને પ્રસન્ન થઈ ઊઠ્યાં.\nએ પછી કેટલાય વર્ષો સુધી મારી પ્રતિષ્ઠાની ચર્ચાઓ વધતી જ રહી. રોજ રાતના જમી પરવારીને પરિવારના સભ્યો મારી સામે ગોઠવાઈ જતા. વેકેશનમાં તો આખી રાત મારે જાગવું પડતું. તેઓ એક પછી એક કેસેટો મૂક્યા જ કરે, પરંતુ હું મારું કામ કરવામાં કંઈ પાછી પાની ન કરું ! તહેવારો તથા જયાપાર્વતી વ્રતના દિવસોમાં મારો ભરપૂર ઉપયોગ થતો. માત્ર શેઠ જ નહીં, ઘરના તમામ સભ્યો મારી ખૂબ કાળજી રાખતાં. રોજ સવારે શેઠાણી મને બરાબર સાફ કરે. બાળકોએ જો મારી કોઈ વસ્તુ આમતેમ મૂકી હોય તો તેઓને ધમકાવે. મહેમાનો આવે ત્યારે મારી ઓળખાણ તો ખાસ કરાવે. મારું ભવ્ય રૂપ જોઈને કેટલાય સગાવહાલાના પેટમાં તેલ રેડાઈ જાય ! પણ એ તો શું થાય ? બધાને કંઈ મારી કીંમત થોડી પરવડે ? મારા ઠાઠની તમને શી વાત કરું ? લગ્નના દિવસોમાં મારા દર્શન દુર્લભ થઈ જતા. લોકો પોતાના સ્નેહીઓને બોલાવીને કલાકો સુધી કેસેટો જોયા કરતાં. મને આ બધાનો ખૂબ આનંદ આવતો.\nકદાચ તમને થશે કે આટલા બધા માનપાન પણ તમારે તો એક કબાટમાં જ પુરાઈને રહેવાનું ને ? પણ ના. વાસ્તવિકતા એવી નહોતી. તમારી જેમ મારે પણ નાના-મોટા પ્રવાસે જવાનું ક્યારેક થતું. શેઠના મિત્રો અથવા સગા-સ્નેહીઓ એક-બે દિવસ માટે મને તેમના ઘરે લઈ જતાં. મેં ઘણા સ્કૂટરો અને ગાડીઓનો પ્રવાસ કર્યો છે. પરંતુ એ તો હકીકત છે કે જે હૂંફ મને મારા ઘરે મળતી એટલી તેઓને ત્યાં ન હતી. ગમે તે બટનો દબાવીને તેઓના બાળકો મને દુ:ખ પહોંચાડતા. ઘસાઈ ગયેલી કેસેટો લગાડવામાં આવે ત્યારે મને તીવ્ર વેદના થતી. પણ હું કોને કહું ? કેટલાક તો વળી મારા પર સ્કેચપેનથી લીટા કરવાની કોશિશ કરતા. કોઈક ગુસ્સામાં આવીને મને ઠોકતા. એક વાર તો મારા મુખ્ય કાચ પર મોટી તડ પડી ગઈ. બસ, એ પછી મારા શેઠે મને ક્યાંય ન મોકલવાનું નક્કી કર્યું. મને રાહત થઈ.\nવર્ષો વીતી ગયાં. શેઠના બાળકો મોટા થઈ ગયા હતા. હવે તેઓને મારી માટે પહેલાની જેમ સમય નહોતો. એમના અભ્યાસમાં તેઓ વ્યસત રહેતાં. તેમ છતાં ક્યારેક શનિ-રવિ તેઓ મને સંભારતા. પરંતુ, તેઓ જે પ્રકારની ફિલ્મો જોવા માટે મારો ઉપયોગ કરતાં તેની વાત હું તમને ન કરું એ જ સારું છે. ઘરમાં મારું સ્થાન હવે પહેલા જેવું નહોતું રહ્યું. પહેલાંની જેમ મહેમાનો પાસે મારાં ગુણગાન ગવાતા નહોતા. જો કે કોઈ મને તિરસ્કારતું નહોતું પરંતુ કોઈ મને પ્રેમ પણ કરતું નહોતું. શેઠ ક્યારેક એકલાં હોય ત્યારે કોઈક જૂની કેસેટ કાઢીને જોઈ લેતાં પરંતુ શેઠાણી એમની સખીઓ સાથે હોય ત્યારે ટેલીવિઝનમાંથી મારો વાયર કાઢીને કોઈ બીજા પ્રકારનો વાયર લગાડતા. કહેવાય છે કે એમાં વગર કેસેટ લગાડે અનેક ફિલ્મો દેખાતી ! ખબર નહીં એ શું હશે પરંતુ એના આવ્યા પછી કોઈ મારો ભાવ પૂછવા તૈયાર નહોતું.\nસમય વીતતાં એક દિવસ મને અસાધ્ય રોગ લાગુ પડ્યો. ઘસારાના પરિણામે મારા હૃદય તરીકે ઓળખાતા ‘હેડ’ માં ક્ષતિ ઊભી થઈ અને તે અંગનું પ્રત્યારોપણ કરવું જરૂરી બન્યું. તેનો ખર્ચ જો કે ઘણો વધારે હતો પણ મને વિશ્વાસ હતો કે શેઠ મને બચાવી લેશે. પરંતુ હવે નિવૃત્ત શેઠના હાથમાં ક્યાં કશું રહ્યું હતું ? એમના સંતાનો અને નવી આવેલી વહુઓ જે નિર્ણય કરે એ પ્રમાણે બધું થતું. મારે લાચારીથી જોઈ રહેવા સિવાય બીજો કોઈ રસ્તો નહોતો. મારી અકથ્ય વેદના મારે કોને કહેવી ?\nએક દિવસ શેઠના એક સંતાને આવીને મારા તમામ વાયરો છૂટા કરી નાખ્યાં. પહેલાં તો મને આનંદ થયો કે હવે મારો ઉપચાર જલદીથી થશે પરંતુ તેણે તો મને બહાર કાઢીને સાવ જમીન પર મૂકી દીધું. એક નવા લાવેલા ખોખામાંથી કંઈક મારા જેવા કદ-આકારનું ઉપકરણ તેણે મારી જગ્યાએ ગોઠવી દીધું. એના પર ‘ડી.વી.ડી પ્લેયર’ લખેલું હતું. ન તો કોઈએ તેની પૂજા કરી કે ન તો તેને કોઈ જોવા આવ્યું. મારા જેટલી સુવિધાઓ કે વૈભવ તેમાં જણાતા નહોતાં પરંતુ ‘ઊતર્યો અમલદાર કોડીનો’ એ ન્યાયે હવે કોઈ મારી સામે જોવા તૈયાર નહોતું. મારો તમામ ગર્વ ઓગળીને શૂન્ય થઈ ગયો. બધો અહંકાર ચૂર ચૂર થઈ ગયો પરંતુ સાથે ગુસ્સો પણ એટલો જ આવ્યો કે માણસ સાવ આવો સ્વાર્થી ?\nબીજે દિવસે તો નાના શેઠાણીએ ઉપરના માળે લઈ જઈને મને સ્ટોરરૂમમાં મૂકી દીધું. ક્યાં એ કારખાનાની સુંદર જગ્યા, શૉ-રૂમનો વૈભવી ઠાઠ, મખમલની ગાદીના કબાટ અને ક્યાં ગંદકીથી ભરેલું આ નર્કાગાર ! શું મારી હાલત થઈ છે ! ચારેબાજુ કરોળિયાએ જાળાંઓ કર્યાં છે. ધૂળની એલર્જી હોવા છતાં અહીં મને ધૂળના ઢગલા વચ્ચે નાખી રાખ્યું છે. જીવનમાં કદી આવા દિવસો જોવાનો વારો આવશે એવો તો ખ્યાલ સુદ્ધાં ન હતો. કદાચ મને મારા અભિમાનની સજા મળી રહી છે. આમને આમ હજી કેટલા દિવસો કાઢવા પડશે એ નક્કી નથી. કોઈક ભંગારવાળો આવીને મને અહીંથી છોડાવે તો સારું એમ મનમાં થયા કરે છે.\nહે મારા આધુનિક યુગના પ્લેયર મિત્રો, હું મારા અનુભવથી તમને બે શબ્દો કહેવા ઈચ્છું છું કે કદી તમારા રૂપનું અભિમાન કરશો નહીં. આ માણસ જાત વખત આવ્યે પોતાના માતાપિતાને પણ ‘આઉટ ડેટેડ’ ગણીને ઘરની બહાર મૂકતાં અચકાતી નથી તો પછી આપણું તો શું ગજું ? અમારો જમાનો કંઈક સારો હતો કે કોઈક અમારી પૂજા કરતું, પોતાના ઘરનું માનીને સ્વચ્છ રાખતું પરંતુ હવે કોઈની પાસે એવો સમય નથી. તમારી એક ભૂલે તેઓ તમને દરવાજો દેખાડવામાં વાર નહીં લગાડે. આથી અભિમાન કે અપેક્ષા રાખ્યા વિના તમને સોંપેલું કામ તમે ખંતથી કરજો. બાકી તો જીવનની અંતિમ ક્ષણોમાં એટલું જ કહેવા માગું છું કે ‘મુજ વીતી તુજ વીતશે, ધીરી બાપુડિયા…..’\n« Previous સત્યનો માર્ગ – મોહનદાસ ગાંધી\nમોડા ઊઠવા વિશે – રતિલાલ બોરીસાગર Next »\nસફળ માતા-પિતાનું ચારિત્ર્ય ઘડતર – અશોક પટેલ/ગીતા પટેલ\nસંતાન કેવું જીવન જીવી શકે છે, તે છે માતા-પિતાની સફળતાનો માપદંડ કોઈ પણ વ્યક્તિ જ્યારે લગ્ન કરી જવાબદારી પૂર્વકના વાસ્તવિક જીવનમાં પ્રવેશે છે, ત્યારે તેની સૌથી અગત્યની અને સૌથી મોટી જવાબદારી સંતાનોને જન્મ આપી તેને યોગ્ય રીતે ઉછેરવા તે બને છે. દરેક પ્રકારનું શિક્ષણ આજે ઉપલબ્ધ હોવા છતાં સાચી રીતે જીવવાના શિક્ષણનો એક અંશ પણ મળે નહિ એવી શિક્ષણ વ્યવસ્થાના ... [વાંચો...]\nજો દાંતમાં સખત દુખાવો થતો હોય તો એલચી, લવિંગ અને જાયફળના તેલને મેળવીને તે તેલને રૂ થી દુ:ખતા દાંત પર લગાવવાથી દર્દ મટે છે. ચામાં અજમાના પાન અને ફુદીનો નાંખી ઉકાળીને પીવાથી ખાંસીમાં રાહત મળે છે. કડવા લીમડાની છાલનો ઉકાળો બનાવી તેમાં ગોળ મેળવી ત્રણ દિવસ સુધી રોજ રાત્રે પીવાથી પેટના કૃમિ નીકળી જાય છે. તુલસીના બીજનો ઉકાળો બનાવીને પીવાથી માસિક નિયમિત-યોગ્યમાત્રામાં આવે ... [વાંચો...]\n12 પ્રતિભાવો : એક વી.સી.આરની આત્મકથા – મૃગેશ શાહ\n૧. સ્કૂલના દિવસોની યાદ તાજી કરાવી દીધી.\n૨. તમે તો મને પણ વી.સી.આર. બનાવી દીધો.\n૩. સમયની ચક્ર સતત ફર્યા જ કરે છે. કદાચ, આ જ વી.સી.આર રિસાઈકલ થઈને ફરી જન્મ લેશે.\n…અને એક દિવસ સવારે ભયાનક ભૂકંપ આવ્યો અને હું બીજી વસ્તુઓ સાથે માળિયા પરથી નીચે પડ્યો અને મારા ઉપર કાટમાળનો ઢગલો થઇ ગયો અને જીવતે જીવત મારી કબર ખોદાઈ ગઇ…\n…બે દિવસ સુધી આમને આમ પડ્યા રહ્યા પછી છેક ત્રીજે દિવસે માણસનો અવાજ કાને પડ્યો અને અહો, આશ્ચર્ય! તે જાપાની ભાષામાં હતો! મને ગર્વ હતો કે તે અવાજ અમારા દેશ જાપાનથી આવેલા રેસ્ક્યુ ડિપાર્ટ્મેન્ટના માણસોનો હતો! જેઓ મારા માલિક જે મારી સાથે કાટમાળમાં દબાયેલા પડ્યા હતા તેમને બચાવવા આવ્યા હતા.\nhmmmmmm, bhautika pachad dot mukanar manavi ni jaruriyato samay ni sathe badlati jati hoy chhe. Ane juna mulyo pan ene kaat khai gayela lagta hoy chhe. Very good article…\nમોહતાજ કશાનો નહતો કોણ માનશે,\nમારો પણ એક જમાનો હતો કોણ માનશે…\nનીરસ વસ્તુને સરસ બનાવી !\nઅઁત દયાજનક !…આભાર !\nગંમત સાથે જ્ઞાનની આ પધ્ધતી ગમી સાથે આવું-“મારો તમામ ગર્વ ઓગળીને શૂન્ય થઈ ગયો. બધો અહંકાર ચૂર ચૂર થઈ ગયો ” જેવું તત્વ જ્ઞાન! આ જ શૈલીમા સમજવામાં કઠણ હોય તેવા રોજીંદા સાધનો વિષે પણ લખશો?\nશેઠના બાળકો મોટા થઈ ગયા હતા. હવે તેઓને મારી માટે પહેલાની જેમ સમય નહોતો. એમના અભ્યાસમાં તેઓ વ્યસત રહેતાં. ક્યારેક શનિ-રવિ તેઓ મને સંભારતા. પરંતુ, તેઓ જે પ્રકારની ફિલ્મો જોવા માટે મારો ઉપયોગ કરતાં તેની વાત હું તમને ન કરું એ જ સારું છે.


CBSE ધો-6થી 8માં NCERTની મૂલ્યાંકન પદ્ધતિ અમલમાં લાવશે\nનવગુજરાત સમય | Publish Date: Feb 14 2018 12:35AM\n- સેન્ટ્રલ બોર્ડ ઓફ સેકન્ડરી એજ્યુકેશન (CBSE) દ્વારા પોતાની મૂલ્યાંકન પદ્ધતિમાં મોટો ફેરફાર કરવાનો નિર્ણય લેવાયો છે. ધોરણ-૬થી ૮માં હાલમાં અમલમાં રહેલી મૂલ્યાંકન પદ્ધતિને CBSE બોર્ડે પરત લેવાનો નિર્ણય લીધો છે અને તેના બદલે હવે નવી મૂલ્યાંકન પદ્ધતિ ટૂંક સમયમાં જાહેર કરાશે તેમ સૂત્રોએ જણાવ્યું હતું. હાલમાં CBSE દ્વારા પોતાની અલગથી મૂલ્યાંકન પદ્ધતિ બનાવાઈ હતી પરંતુ હવે તે બદલી NCERT દ્વારા જે પદ્ધતિ બનાવવામાં આવી છે તેનો અમલ કરવામાં આવશે. જેના પગલે હવે ટૂંક સમયમાં જ ધોરણ-૬થી ૮ના વિદ્યાર્થીઓ માટે નવી મૂલ્યાંકન પદ્ધતિ અમલમાં આવશે.\nપ્રાપ્ત માહિતી અનુસાર CBSE દ્વારા ધોરણ-૬થી ૮ના વિદ્યાર્થીઓ માટે સતત અને સર્વગ્રાહી મૂલ્યાંકન પદ્ધતિ (CCE) અમલમાં મુકી હતી. પરંતુ નેશનલ કમિશન ફોર પ્રોટેક્શન ઓફ ચાઈલ્ડ રાઈટ્સ દ્વારા CBSEના આ મૂલ્યાંકન પદ્ધતિ સામે વાંધો ઉઠાવ્યો હતો અને આ પદ્ધતિ પરત લેવામાં આવે તેવી ભલામણ કરી હતી. CBSE બોર્ડ દ્વારા ધોરણ-૬થી ૮માં પોતાની રીતે બનાવેલી અલગ મૂલ્યાંકન પદ્ધતિ દ્વારા મૂલ્યાંકન કરતા હતા. જોકે, કમિશન દ્વારા ઉઠાવવામાં આવેલા વાંધા બાદ CBSE બોર્ડ દ્વારા મૂલ્યાંકન પદ્ધતિ પરત લઈ લીધી છે.\nCBSE બોર્ડ દ્વારા મૂલ્યાંકન પદ્ધતિ પરત લઈ લીધી હોવા અંગે તમામ સંલગ્ન સ્કૂલોને પણ જાણ કરી દીધી છે. બોર્ડના આ નિર્ણયથી વિદ્યાર્થીઓના સ્કૂલ બેગનું વજન ઓછું થશે અને શૈક્ષણિક ભેદભાવ પણ દૂર થશે તેમ માનવામાં આવી રહ્યું છે. CBSE બોર્ડની સતત અને સર્વગ્રાહી મૂલ્યાંકન પદ્ધતિમાં બાળકોની માર્કશીટમાં ૪૦ ટકા માર્ક ફોરમેટિવ એસેસમેન્ટના હોય છે અને ૬૦ ટકા માર્ક સબ્મિટીવી એસેસમેન્ટના હોય છે. જોકે, કમિશનના નિર્દેશ મુજબ આ પદ્ધતિ રાઈટ ટુ એજ્યુકેશન એક્ટના ભંગ સમાન હોઈ તેને દૂર કરવામાં આવવી જોઈએ. જેના પગલે બોર્ડ દ્વારા આ પદ્ધતિ પરત લેવા અંગે સત્તાવાર જાહેરાત કરી દીધી છે.\nબોર્ડ દ્વારા અગાઉ જ્યારે આ પદ્ધતિ અમલમાં મૂકવામાં આવી હતી ત્યારે પરિપત્રમાં ઉલ્લેખ કરાયો હતો કે, ધોરણ-૧૦ની બોર્ડની પરીક્ષાની તૈયારી શરૂ કરવા માટે બાળકોને ઉચ્ચ પ્રાથમિક એટલે કે ધોરણ-૬માં આવે ત્યારથી લઈને ધોરણ-૮ સુધી સતત સર્વગ્રાહી મૂલ્યાંકન પદ્ધતિ અમલમાં મુકી હતી. બોર્ડની સ્ટાઈલથી જ પરીક્ષા અને રિપોર્ટ કાર્ડ પણ તૈયાર કરવાનું નક્કી કરાયું હતું. જોકે, હવે ધોરણ-૧૦માં આ વર્ષથી બોર્ડ દ્વારા પરીક્ષા લેવામાં આવનાર છે જેના પગલે સતત સર્વગ્રાહી મૂલ્યાંકન પદ્ધતિ રદ કરવામાં આવી હોવાનું જણાવાયું હતું.\nસૂત્રોના જણાવ્યા પ્રમાણે, સેન્ટ્રલ બોર્ડ ઓફ સેકન્ડરી એજ્યુકેશન દ્વારા તો આ પદ્ધતિ રદ કરવાનું નક્કી કરાયું છે. તેના બદલે હવે NCERT દ્વારા તૈયાર કરાયેલી મૂલ્યાંકન પદ્ધતિ જ અમલમાં મુકવાનું નક્કી કરાયું છે. આ દિશામાં બોર્ડ કાર્યવાહી કરી રહી છે અને ટૂંક સમયમાં આ અંગે સત્તાવાર જાહેરાત પણ કરશે તેમ જાણવા મળે છે. સંભવત સેન્ટ્રલ બોર્ડનું નવું શૈક્ષણિક સત્ર શરૂ થાય તે પહેલા આ અંગેની સત્તાવાર જાહેરાત કરી દેવાશે તેમ જાણવા મળે છે.


ભૂપેન્દ્રભાઈ પટેલ ગુજરાતના આગામી મુખ્યમંત્રી બનશે. ગાંધીનગરમાં ભાજપની ધારાસભાની બેઠક બાદ આ નિર્ણય લેવામાં આવ્યો છે. ભૂપેન્દ્રભાઈ પટેલ આજે બપોરે 2.20 કલાકે ગુજરાતના મુખ્યમંત્રી તરીકે શપથ લેશે. જ્યાં 1000 લોકોની વ્યવસ્થા કરવામાં આવી રહી છે. સોમવારે માત્ર મુખ્યમંત્રી શપથ લેશે. અમિત શાહ ભૂપેન્દ્ર પટેલના શપથગ્રહણ સમારોહમાં પણ હાજરી આપશે. હરિયાણાના મુખ્યમંત્રી મનોહર લાલ ખટ્ટર અને મધ્યપ્રદેશના સીએમ શિવરાજ સિંહ પણ સોમવારે ગુજરાતના ગાંધીનગરમાં યોજાનારા ભૂપેન્દ્રભાઈ પટેલના શપથગ્રહણ સમારોહમાં હાજરી આપશે.\nઆ પહેલા રવિવારે સાંજે ગુજરાતના નવા મુખ્યમંત્રી ભૂપેન્દ્રભાઈ પટેલ રાજ્યપાલ આચાર્ય દેવવ્રતને મળ્યા હતા. ભુપેન્દ્રભાઈ પટેલ સાથે પૂર્વ મુખ્યમંત્રી વિજય રૂપાણી અને પ્રદેશ પ્રમુખ સી.આર. કેન્દ્રીય મંત્રી મનસુખ માંડવિયા, પ્રહલાદ જોશી નરેન્દ્રસિંહ તોમર સહિત ભાજપના ઘણા મોટા નેતાઓ રાજભવનમાં ભૂપેન્દ્રભાઈ પટેલ સાથે હાજર રહ્યા હતા. ભુપેન્દ્રભાઈ પટેલ ઘાટલોડિયા બેઠક પરથી હાલના ધારાસભ્ય છે. ગુજરાતના પૂર્વ મુખ્યમંત્રી વિજય રૂપાણીએ ભૂપેન્દ્રભાઈ પટેલના નામની દરખાસ્ત કરી હતી. કેન્દ્રીય નિરીક્ષક નરેન્દ્રસિંહ તોમરે ગાંધીનગરમાં પાર્ટી કાર્યાલયમાં મીડિયાને સંબોધતા જણાવ્યું હતું કે, ભૂપેન્દ્રભાઈ પટેલની દરખાસ્ત વિધાનસભા પક્ષની બેઠકમાં આવી હતી. ગુજરાતના પૂર્વ મુખ્યમંત્રી વિજય રૂપાણીએ ભૂપેન્દ્રભાઈ પટેલના નામની દરખાસ્ત કરી હતી. ગુજરાતના ડેપ્યુટી સીએમ નીતિન પટેલે આ દરખાસ્તને ટેકો આપ્યો હતો.\nગાંધીનગરમાં ગુજરાતના નવા સીએમ ભૂપેન્દ્રભાઈ પટેલે પત્રકાર પરિષદમાં જણાવ્યું હતું કે સૌપ્રથમ વડાપ્રધાન નરેન્દ્ર મોદીનો આભાર. મને મુખ્યમંત્રી બનાવવા બદલ વડાપ્રધાનનો આભાર. હું અમિત શાહ અને જેપી નડ્ડાનો પણ આભાર માનું છું. ભૂપેન્દ્ર પટેલે કહ્યું કે હું દરેકના વિશ્વાસ પર જીવીશ. હું વિશ્વાસ તોડીશ નહીં. ભાજપના કાર્યકરો દરરોજ લોકોની વચ્ચે રહે છે. ભાજપ માત્ર ચૂંટણી દરમિયાન કામ કરતું નથી. અમે ગુજરાતના વિકાસના કામને આગળ લઈ જઈશું, બધાને સાથે લઈ જઈશું.\nભાજપની ધારાસભાની બેઠકમાં ભૂપેન્દ્ર પટેલને વિધાનસભા પક્ષના નેતા તરીકે પસંદ કરવામાં આવ્યા હતા. ધારાસભ્ય પક્ષના નેતા તરીકે ભૂપેન્દ્ર પટેલની ચૂંટણી અંગે કેન્દ્રીય મંત્રી પ્રહલાદ જોશીએ જણાવ્યું હતું કે ચૂંટણી સર્વસંમતિથી યોજાઈ હતી, ખૂબ જ સારો નિર્ણય. ગાંધીનગરમાં વિજય રૂપાણીએ કહ્યું કે ભૂપેન્દ્રભાઈ સક્ષમ છે અને અમને વિશ્વાસ છે કે તેમના નેતૃત્વમાં ભાજપ આવનારી ચૂંટણી ચોક્કસપણે સારી રીતે જીતશે. ગાંધીનગરમાં કેન્દ્રીય મંત્રી ભૂપેન્દ્ર યાદવે જણાવ્યું હતું કે અમારા વિધાનસભા પક્ષના નેતા ચૂંટાયા છે, અમે રાજ્યપાલને સાંજે6વાગ્યે પત્ર આપીશું.


Arjun Rampal GirlFriend Gabriella demetraiades locked her instagram account after her brother arrested by NCB – News18 Gujarati\nHome » photogallery » entertainment » ARJUN RAMPAL GIRLFRIEND GABRIELLA DEMETRAIADES LOCKED HER INSTAGRAM ACCOUNT AFTER HER BROTHER ARRESTED BY NCB MP\nDrugs Case: ભાઇની ધરપકડ બાદ અર્જુન રામપાલની ગર્લફ્રેન્ડે ઉઠાવ્યું મોટું પગલું, કર્યુ આ કામ\n| October 20, 2020, 14:29 IST\nએન્ટરટેઇનમેન્ટ ડેસ્ક : સુશાંત સિંહ રાજપૂત (Sushant Singh Rajput)નાં નિધનને4મહિનાથી વધુનો સમય થઇ ગયો છે. પણ દિવગંત એક્ટરનાં મોતનું સત્ય આજ દિન સુધી બહાર નથી આવ્યું તેનાં મોતનું કારણ હજુ સુધી સામે આવ્યું નથી. હાલમાં જ સુશાંત સિંહ રાજપૂતની ગર્લફ્રેન્ડ અને બોલિવૂડ એક્ટ્રેસ રિયા ચક્રવર્તી (Rhea Chakraborty)ને એક્ટરનાં મોત સાથે જોડાયેલાં ડ્રગ્સ કેસમાં બોમ્બે હાઇકોર્ટે જામીન પણ આપી દીધા છે. આ વચ્ચે ગત દિવસોમાં આવેલી ખબર મુજબ, NCBએ આ મામલે અર્જુન રામપાલની ગર્લફ્રેન્ડ ગેબ્રિએલા (Gabriella Demetriades)નાં ભાઇની ધરપકડ કરી લીધી છે.\nઅર્જુન રામપાલની ગર્લફ્રેન્ડ ગેબ્રિએલા ડેમેટ્રિએડ્સનાં ભાઇ અગિસિલાઓસ ડેમેટ્રિએડ્સની ડ્રગ્સ રાખવાનાં આરોપમાં ધરપકડ કરવામાં આવી છે. રિપોર્ટ્સ મજુબ, NCBએ અગિસિલાઓસની પાસેથી હશીશ અને એલપ્રાઝોલમ જેવાં ખતરનાક ડ્રગ્સની ટેબલેટ મેળવી હતી. જે બાદ એજન્સીએ તેની ધરપકડ કરી હતી.\nભાઇની ધરપકડ થયા બાદ અર્જુન રામપાલની ગર્લફ્રેન્ડ ગેબ્રિએલાએ એક મોટુ પગલું ઉઠાવ્યું છે.જેમ NCB દ્વારા ભાઇની ધરપકડનો મામલો સામે આવ્યો એક્ટ્રેસે તેનું ઇન્સટાગ્રામ અકાઉન્ટ પ્રાઇવેટ કરી લીધુ છે. એક્ટ્રેસનાં ઇન્સ્ટાગ્રામ પર લાખો ફોલોઅર્સ છે.\nતેને ઇન્સ્ટાગ્રામ પર આશરે 422 હજાર લોકો ફોલો કરે છે. પણ હવે તેને તેનું અકાઉન્ટ પ્રાઇવેટ કરી લીધુ છે. આપને જણાવી દઇએ કે ગેબ્રિએલા આફ્રિકન મૂળની મોડલ છે. અને ઘણા સમયથી અર્જુન રામપાલને ડેટ કરી રહી છે. અર્જુન રામપાલની સાથે તે લિવ ઇનમાં રહે છે. અર્જુન અને ગેબ્રિએલાને એક દીકરો પણ છે. જેનું નામ એરિક છે.


શિલ્પા શેટ્ટી પુત્ર વિયાન સાથે ખરીદી કરતી વખતે જોવા મળી હતી, તેના કાંડા માં 35 લાખ ની ઘડિયાળ પહેરેલી હતી\nNovember 11, 2021 November 11, 2021 GG Staff\nશિલ્પા શેટ્ટી નું નામ હિન્દી સિનેમા જગત ની સૌથી સુંદર અભિનેત્રીઓ માં સામેલ છે. તેની ફેન ફોલોઈંગ લાખો માં છે. દિવાળી ના અવસર પર શિલ્પા શેટ્ટી અને તેનો પુત્ર વિયાન દિવાળી ની ખરીદી કરતા જોવા મળ્યા હતા. આ દરમિયાન અભિનેત્રી એ તેના હાથ માં લગભગ 35 લાખ ની કિંમત ની ઘડિયાળ પહેરેલી હતી. આપણા દેશ માં દિવાળી નો તહેવાર ધામધૂમ થી ઉજવવા માં આવે છે. આ સમય દરમિયાન દરેક વ્યક્તિ પોતાના ઘર ની સફાઈ કરે છે. અને ઘર માં નવી વસ્તુઓ ખરીદી ને લાવે છે. તો આવી સ્થિતિમાં આપણી બોલિવૂડ સેલિબ્રિટી કોઈ થી ઓછી નથી, હિન્દી સિનેમા ની જાણીતી અભિનેત્રી શિલ્પા શેટ્ટી પણ તેના પુત્ર વિયાન સાથે જુહુ માર્કેટ માં શોપિંગ કરતી જોવા મળી હતી.\nતમને જણાવી દઈએ કે શિલ્પા શેટ્ટી એ ઘણા સમય પહેલા જ દિવાળી સેલિબ્રેશનની તૈયારીઓ શરૂ કરી દીધી હતી. આ દરમિયાન શિલ્પા શેટ્ટી અને તેનો રાજકુમાર દિવાળી ના તહેવારમાં સંપૂર્ણપણે ડૂબેલા દેખાતા હતા. માતા અને પુત્ર બંને એ ટ્રેડિશનલ ડ્રેસ પહેર્યો હતો. જેમાં બંને ખૂબ જ સુંદર લાગી રહ્યા હતા. આ દરમિયાન અભિનેત્રીએ તેના હાથ પર ઘડિયાળ બાંધી હતી. જેની કિંમત લગભગ 35 લાખ છે. ચાલો શિલ્પા શેટ્ટી તમને આ મોંઘી ઘડિયાળ વિશે વિગતવાર જણાવીએ.\nજાણકારી માટે તમને જણાવી દઈએ કે અભિનેત્રી શિલ્પા એ વર્ષ 2009 માં રાજ કુન્દ્રા સાથે લગ્ન કર્યા હતા. જાણકારી માટે તમને જણાવી દઈએ કે શિલ્પા શેટ્ટી રાજ કુન્દ્રાની બીજી પત્ની છે. રાજ કુન્દ્રાએ અભિનેત્રી સાથે લગ્ન કર્યા પહેલા પણ એક વખત લગ્ન કર્યા હતા, જ્યારે અભિનેત્રીએ પ્રથમ વખત રાજ કુન્દ્રા સાથે લગ્ન કર્યા હતા. તમને જણાવી દઈએ કે પ્રખ્યાત બિઝનેસમેન રાજે શિલ્પા સાથે લગ્ન કર્યા પહેલા કવિતા સાથે લગ્ન કર્યા હતા, પરંતુ તેમનો સંબંધ લાંબો સમય ટકી શક્યો નહીં. અને ટૂંક સમયમાં જ બંને એકબીજાથી અલગ થઈ ગયા. શિલ્પા શેટ્ટી અને રાજ કુન્દ્રા લગ્ન પછી 2012 માં તેમના પ્રથમ બાળક વિયાનના માતાપિતા બન્યા હતા. તે જ ફેબ્રુઆરી 2021 માં, દંપતીએ ફરી એકવાર તેમના બીજા બાળકનું સ્વાગત કર્યું. તેઓએ તેમની બાળકીનું નામ સમિક્ષા રાખ્યું છે.\nતમને જણાવી દઈએ કે શિલ્પા શેટ્ટી તેના પરિવાર સાથે સુખી જીવન જીવે છે. અભિનેત્રી તેના કામમાં ગમે તેટલી વ્યસ્ત હોય, તે હંમેશા તેના પરિવાર માટે સમય કાઢે છે. હવે અભિનેત્રી2નવેમ્બરના રોજ જુહુ માર્કેટ માં શોપિંગ કરતી જોવા મળી હતી, જે દરમિયાન શિલ્પાએ પિંક કલરના કુર્તા સાથે સફેદ ચૂડીદાર પાયજામા પહેર્યો હતો. જે તેમની સુંદરતા માં વધારો કરી રહ્યો હતો. બીજી તરફ અભિનેત્રી ના પુત્ર વિયાન ની વાત કરીએ તો તેની માતાની જેમ તેણે પણ પિંક કલરના કુર્તા અને સફેદ ચૂડીદાર પાયજામા જેવો ડેથ સૂટ પહેર્યો હતો જેમાં તે ખૂબ જ ક્યૂટ લાગતો હતો.\nતમને જણાવી દઈએ કે આ સમય દરમિયાન તેના કાંડા પર બાંધેલી ઘડિયાળ ચર્ચાનો વિષય બની રહે છે કારણ કે તે ઘડિયાળની કિંમત 13 લાખ રૂપિયા છે અને તે આવી ઘડિયાળ નથી, તે સોનાની ઘડિયાળ છે. જેની કંપની ‘Bvlgari’ છે. તમને જણાવી દઈએ કે શિલ્પાએ તેના સોશિયલ મીડિયા એકાઉન્ટ ઈન્સ્ટાગ્રામ દ્વારા તેના ચાહકોને ધનતેરસ અને દિવાળીની શુભકામનાઓ પાઠવી હતી. શિલ્પા શેટ્ટી પોતાની ફિટનેસનું ખૂબ ધ્યાન રાખે છે અને તેના કારણે તેને બોલિવૂડની ફિટનેસ ક્વીન પણ કહેવામાં આવે છે.\nમહેનત કર્યા પછી પણ તમે સફળ નથી થઈ રહ્યા, તો આ કામ કરો, સફળતા તમારી પાસે દોડી ને આવશે, તમને ખુશી મળશે\n12 નવેમ્બર 2021 રાશિફળ: આ5રાશિવાળાઓ ને નોકરી માં મળશે સારા સમાચાર, આર્થિક સ્થિતિ માં સુધારો થશે\nવિશ્વ સુંદરી ઐશ્વર્યા રાય બાળપણ માં એકદમ આરાધ્યા જેવી દેખાતી હતી, જુઓ આ તસવીરો\nSeptember 28, 2021 September 28, 2021 GG Staff\nવેડિંગ એનિવર્સરી પર શિલ્પા શેટ્ટી એ આવી રીતે કર્યું પતિ ને વિશ, પતિ ના ખભા પર માથું મૂકી ને આવી રીતે પોઝ આપ્યો\nNovember 24, 2020 November 24, 2020 GG Staff\nઆ મોટી હસ્તીઓ એ તેમના લગ્ન નો દિવસ ખૂબ જ ખાસ બનાવ્યો, પહેરી તેમની માતા ની સાડી, યામી થી લઈ ને ઈશા અંબાણી પણ છે સામેલ\nDecember 17, 2021 December 17, 2021 GG Staff


દિલ્હીના બુરાડીમાં ૧૧ લોકોનો સામુહિક આપઘાત કેસઃ ધનતેરસ આવીને ચાલી ગઇ, કોઇની જુની ભુલના કારણે કંઇક પ્રાપ્તિથી દૂર રહ્યા, આવનારી દિવાળી નહીં મનાવી શકો, ચેતવણીને નજરઅંદાજ કરવાની જગ્‍યાએ તેના ઉપર ધ્યાન આપ્યા કરોઃ લલિતના પરિવારનો કોઇની ભુલનો ઉલ્લેખઃ પોલીસને ભાટીયા પરિવાર કોઇ દાઢીવાળા તાંત્રિક બાબાના સંપર્કમાં હોવાનું તારણઃ ચિઠ્ઠી ક્યાંથી આવી અને કોણે મોકલી તે તરફ તપાસનો ધમધમાટ\nનવી દિલ્હીઃ દિલ્હીમાં ભાટીયા પરિવારના ૧૧ સભ્યોએ સામુહિક આપઘાત કરી લીધા બાદ આ પ્રકરણમાં પોલીસે તપાસનો ધમધમાટ શરૂ કર્યો છે. જેમાં કોઇ દાઢીવાળા તાંત્રિક તરફ તપાસના ચક્રો ગતિમાન કરવામાં આવ્યા છે.\nદિલ્હીના બુરાડીમાં 11 લોકોના મોતના મામલમાં 10ની ફાઈનલ પોસ્ટમોર્ટમ રિપોર્ટ આવી ચૂકી છે. પોસ્ટમોર્ટમ રિપોર્ટમાં ઉલ્લેખ છે કે, ભાટિયા પરિવારના બધા 10 સભ્યોની મોત ફંદા પર લટકવાથી તઈ છે. તેમના શરીર પણ ક્યાંય પણ ઈજાના નિશાન નથી. જ્યારે પરિવારના 11માં અને સૌથી બૂઝૂર્ગ સભ્યની પોસ્ટમોર્ટમ રિપોર્ટ આવી નથી.\nપોલીસના એક સીનિય અધિકારીએ જણાવ્યું કે, લલિત ભાટિયાના શરીરમાં કથિત રીતે તેના પિતાની આત્મા આવતી હતી. તે પછી તે પોતાના પિતાની જેમ જ વર્તણૂક કરતો હતો.


પેટ્રોલ-ડીઝલ અને ખેડૂતો પર કંઈ નથી બોલતા પીએમ મોદીઃ રાહુલ ગાંધી | bharat bandh: congress president rahul gandhi attacks pm modi over fuel price hike - Gujarati Oneindia\n| Published: Monday, September 10, 2018, 12:46 [IST]\nપેટ્રોલ-ડીઝલના વધતા ભાવો સામે કોંગ્રેસે આજે ભારત બંધ આપ્યુ છે. કોંગ્રેસના આ ભારત બંધને 21 રાજકીય પક્ષોએ પોતાનું સમર્થ આપ્યુ છે. સતત વધી રહેલા પેટ્રોલ અને ડીઝલના વધતા ભાવો સામે દિલ્હીના રામલીલા મેદાનમાં મોટી સંખ્યામાં કોંગ્રેસ નેતાઓ જમા થયા છે જેમાં યુપીએના ચેરપર્સન સોનિયા ગાંધી, શરદ પવાર, રાહુલ ગાંધી અને પૂર્વ પ્રધાનમંત્રી મનમોહન સિંહ પણ હાજર છે. આ દરમિયાન રાહુલ ગાંધીએ મોદી સરકાર પર હુમલો કર્યો છે.\nરાહુલનો પીએમ મોદી પર હુમલો\nરાહુલ ગાંધીએ રામલીલા મેદાનથી મોદી સરકાર સામે હુમલો કર્યો છે. રાહુલ ગાંધીએ કહ્યુ કે જનતાએ પીએમ મોદી પર 2014 માં ભરોસો કર્યો. રાહુલે કહ્યુ કે નરેન્દ્ર મોદીએ 2014 માં મોટા મોટા વચનો આપ્યા હતા પરંતુ તે વચનોને તેમણે પૂરા કર્યા નહિ. આજે પેટ્રોલ અને ડીઝલના વધતા ભાવો પર પીએમ મોદી ચૂપ છે. રાહુલે કહ્યુ કે વધતી મોંઘવારી, ખેડૂતોની આત્મહત્યા, રોજગારના મુદ્દે, પેટ્રોલ અને ડીઝલના વધતા ભાવો પર તે ચૂપ છે. દેશ તેનો જવાબ સાંભળવા માંગે છે પરંતુ પીએમ મોદી કંઈ બોલતા નથી. તે જ્યાં પણ જાય છે ત્યાં લોકોમાં ભાગલા પડાવવાની વાત કરે છે અને જાતિ-ધર્મના નામ પર લોકોને લડાવવાની વાતો કરે છે.\n‘પીએમ મોદી કંઈ બોલતા નથી'\nમોદી સરકાર પર મોટો હુમલો કરતા રાહુલ ગાંધીએ કહ્યુ કે સરકાર ઉદ્યોગપતિઓની સરકાર છે. રાહુલ ગાંધીએ કહ્યુ કે પીએમ મોદી માત્ર ભાષણો આપે છે. રાહુલ ગાંધીએ ફરીથી એકવાર રાફેલ મુદ્દે હુમલો કરતા કહ્યુ કે દેશની જનતાના પૈસા ચોરી થયા છે તો તેના માટે પીએમ મોદી જવાબદાર છે. રાહુલ ગાંધીએ નોટબંધી અંગે પણ હુમલો કર્યો અને કહ્યુ કે પીએમ મોદી આજ સુધી નોટબંધીનો ફાયદો બતાવી શક્યા નથી. જીએસટી અંગે તેમણે કહ્યુ કતે વેપાર પર ખરાબ અસર પડી છે.\nરાફેલથી લઈ નોટબંધી સુધી ઘેર્યા\nરાહુલ ગાંધીએ કહ્યુ કે પેટ્રોલ ડીઝલના વધતા ભાવો પર પીએમ મોદીની વાત દેશ સાંભળવા માંગે છે પરંતુ તે ચૂપ છે. તેમણે કહ્યુ કે પીએમ સ્વચ્છ ભારતની વાત કરે છે અને કહે છે કે લાખો શૌચાલય બનાવી દીધા પરંતુ પાણી હોતુ જ નથી. રાહુલ ગાંધીએ કહ્યુ કે 2019 માં મોદી સરકારને બધા વિપક્ષી દળો મળીને હરાવવાનું કામ કરશે.\nbharat bandh rahul gandhi congress diesel price hike modi government narendra modi ભારત બંધ રાહુલ ગાંધી કોંગ્રેસ મોદી સરકાર નરેન્દ્ર મોદી ડીઝલ ભાવ વધારો\nStory first published: Monday, September 10, 2018, 12:46 [IST]


The railway station will again get tea in Kuldi | રેલવે સ્ટેશને ફરીવાર કુલડીમાં જ ચા મળશે - Divya Bhaskar\nThe Railway Station Will Again Get Tea In Kuldi\nનિર્ણય:રેલવે સ્ટેશને ફરીવાર કુલડીમાં જ ચા મળશે\nરેલવે સ્ટેશનને પ્લાસ્ટિક મુક્ત રાખવા નિર્ણય\nલાલુ પ્રસાદ યાદવ જ્યારે રેલ મંત્રી હતા ત્યારે કુલડીમાં ચા વેચવાનો પ્રારંભ કરાવ્યો હતો. જે નિર્ણય રેલ મંત્રી ન રહ્યા બાદ બદલી નખાયો હતો. હવે ફરી પ્લાસ્ટિક મુક્ત રેલવે સ્ટેશન કરવા રેલ મંત્રી પિયુષ ગોયલ દ્વારા રેલવે સ્ટેશન પર કુલડીમાં ચા મળશે તેવી જાહેરાત કરાઈ છે.\nપ્રાથમિક તબક્કે તેમણે 400 રેલવે સ્ટેશનની યાદી જાહેર કરી છે. કેટલાક રેલવે સ્ટેશન પર અા જાહેરાત અગાઉ પણ આ વ્યવસ્થા કાર્યરત હતી. જોકે વડોદરા રેલવે સ્ટેશન અને વેસ્ટર્ન રેલવે ક્યારે તેની શરૂઆત કરશે તે નિર્ણય જાહેર કર્યો નથી. કુલડીમાં ચા વેચવા અંગે 2014માં શરૂઆત થઈ હતી. ત્યારબાદ વડોદરા સ્ટેશન પર સ્ટોલધારકોએ વિરોધ કર્યો હતો.\nકુલડીને પગલે કચરો વધારે ભેગો થતો હોવાથી તેમજ ડ્રેનેજ ચોકઅપ થતી હોવાનું કારણ રજૂ કરી તે બંધ કરાયું હતું. હવે ફરી આ નિર્ણયને ક્યારથી અમલમાં લાવવો તે અંગે વડોદરા ડિવિઝનના કોમર્શિયલ વિભાગ દ્વારા ગોળ ગોળ જવાબ આપે છે. પરિપત્ર જૂનો હોવાનું કોમર્શિયલ વિભાગ ગાણું ગાય છે.


મહાન ભારતીય પરંપરાઓ – વેબગુર્જરી\nમહાન ભારતીય પરંપરાઓ\nadmin October 27, 20202Comments on મહાન ભારતીય પરંપરાઓ\nહજારો વર્ષ પુરાણી ભારતીય સંસ્કૃતિને પૂર્ણ સ્વરૂપે સમજવી હોય તો તેની છ પરંપરાઓને આપણે જાણવી પડે. આ પરંપરાઓમાં ૧) વૈદિક, ૨) શિવ-શક્તિ- યોગ તાંત્રિક, ૩) શ્રમણ, ૪) હિંદુ, ૫) ઈસ્લામી, અને ૬) બ્રિટિશ – પશ્ચિમી પરંપરાઓનો સમાવેશ થાય છે.\nઉપરોક્ત છ પરંપરાઓમાંની પ્રથમ ચાર, ભારતીય, પરંપરાઓ સ્વયંભૂ છે. બાકીની બે – ઈસ્લામી અને બ્રિટિશ – પશ્ચિમી – વિદેશી પરંપરાઓ છે. વિદ્વાનોના મત અનુસાર ઈસ્લામી પરંપરાઓ મધ્યપૂર્વમાંથી લગભગ ૧૩૫૦ વર્ષ પહેલાં ભારતમાં પ્રવેશી, જ્યારે બ્રિટિશ પરંપરા આજથી લગભગ ૪૦૦ વર્ષ પહેલાં અંગ્રેજો દ્વારા ભારતમાં આવી.\n(૧) વૈદિક પરંપરા\nવૈદિક પરંપરા અતિ પ્રાચીન છે, તેના કોઈ સ્થાપક નથી. વેદોએ સમગ્ર સૃષ્ટિને ચેતનામય કહેલી છે. વિશ્વ જેના વડે વ્યાપ્ત છે અને સમગ્ર સૃષ્ટિનું જેમાંથી સર્જન થયું છે તેવા બ્રહ્મ તત્ત્વની અનુભૂતિ વેદોએ માનવજાતિને આપી. વિશ્વવ્યાપ્ત ચેતના એ બ્રહ્મનું જ સ્વરૂપ છે અને માનવ તેનું ઉર્ધ્વીકરણ કરીને તેને પામી શકે તેવો તેનો પ્રધાન સૂર છે.\nવેદોનું તત્ત્વજ્ઞાન અને અધ્યાત્મ આરણ્યક ગ્રંથો અને ઉપનિષદોએ પ્રબોધેલું છે. આ તત્ત્વજ્ઞાન વિતંડાવાદી કે નકારાત્મક નથી. તે વ્યવહારૂ અને ગતિશીલ છે. ઉપનિષદોએ પહેલી જ વાર સાબિત કર્યું કે મનુષ્યમાં આત્મા રહેલો છે, જે વિશ્વવ્યાપી બ્રહ્મનો જ અંશ છે. બ્રાહ્મણ ગ્રંથો અને સૂત્ર ગ્રંથોમાં વૈદિક યજ્ઞોની વિધિઓ તથા તેનું અર્થઘટન મળે છે. યજ્ઞોનો મૂળ હેતુ પોતાની સિમીતતા અને પામરતાઓનું અતિક્રમણ કરીને માનવને દેવત્વમાં પરિવર્તન પામવા માટેનો હતો.\nવૈદિક પરંપરા કાળક્રમે નબળી પડી. ધીરે ધીરે તેમાં જ્ઞાતિપ્રથાનાં બંધનો જડ થવા લાગ્યાં. યજ્ઞોમાં પશુહિંસાનો અતિરેક થવા લાગ્યો. વાત છેક નરબલિ સુધી પહોંચી. યજ્ઞોનો ઉપયોગ બાહ્યાડંબર અને ભૌતિક સુખો મેળવવા પુરતો મર્યદિત બન્યો. આ સમયે શ્રમણ પરંપરાએ વૈદિક પરિપાટી સામે બળવો પોકાર્યો. બુદ્ધ અને મહાવીરના પડકારો સામે વૈદિક પરંપરાનું મહાન વટવૃક્ષ ધરાશાયી થઈ ગયું.\n(૨) શિવ-શક્તિ યોગ તાંત્રિક પરંપરા\nશિવ-શક્તિ યોગ પરંપરા એ ભારતની બીજી મહાન પરંપરા છે. આ પરંપરા પણ વૈદિક સભ્યતા જેટલી જ પ્રાચીન ગણાય છે. આ પરંપરા પ્રમાણે સમગ્ર વિશ્વ શિવની માયાશક્તિને લઈને વ્યાપ્ત છે. આ માયાશક્તિને અર્ચન-પુજન, શ્રધ્ધા અને તાંત્રિક સાધના તથા કુંડલિની યોગ દ્વારા પ્રાપ્ત કરીને મનુષ્ય શિવતત્ત્વના અધિકારી બની શકે છે. સામાન્ય રીતે માનવદેહને આધ્યાત્મિક વિકાસમાં અવરોધરૂપ માનવામાં આવે છે. જ્યારે તંત્રોએ આ માનવદેહ અને તેમાં રહેલી જાતીય ઉર્જાનો ઉપયોગ કરી, અધ્યાત્મ પ્રાપ્ત કરવાના ખુબ જ હિંમતપૂર્વકના અને વિશ્વમાં વિરલ એવા ચોક્કસ પ્રયોગો પ્રયોજ્યા છે.\nસમય જતાં આ પરંપરા પણ નબળી પડી. કામાચાર, ભોગવિલાસ, વામમાર્ગ અને પશુબલિનો બહુ મોટા પાયે ઉપયોગ થવા લાગ્યો. પરિણામે, સમાજમાં નીતિ-નિયમોનો હ્રાસ થવા લાગ્યો. તેથી એક સમય એવો આવ્યો કે શિવ-શક્તિ પરંપરાને પણ પશ્ચાદભૂમાં જતું રહેવું પડ્યું.\n(૩) શ્રમણ પરંપરા\nભારતની ત્રીજી સ્વયંભૂ પરંપરાનાં મૂળ પણ ખૂબ ઊંડાં છે. જૈનોના આદિ તિર્થંકર ઋષભદેવનો ઉલ્લેખ વેદમાં જોવા મળે છે.\nશ્રમણ પરંપરાએ યજ્ઞો અને બાહ્ય ધર્મ કરતાં તપ, ત્યાગ, અહિંસા અતિ દેહ દમન, નીતિમય જીવન અને ધ્યાનમાર્ગને પ્રાધાન્ય આપ્યું. વળી શ્રમણોએ ઈશ્વરત્વ પામવા કરતાં જીનત્વ અને નિર્વાણ પ્રાપ્તિની મહત્તા સાબિત કરી. આજથી ૨૫૦૦ વર્ષ પહેલાં આજીવક, મહાવીર અને બુદ્ધે આ પરંપરાને પરાકાષ્ટાએ પહોંચાડી. શ્રમણોએ ઈશ્વરનો કાં તો સ્વીકાર ન કર્યો કે અથવા તો તે વિશે મૌન સેવ્યું. શ્રમણોએ જ ભારતમાં અતિશય બૌદ્ધિક એવાં તત્ત્વજ્ઞાનના પાયા નાખ્યા. શ્રમણ પરંપરાનું આથી પણ મોટું પ્રદાન કર્મવાદ અને પુનર્જન્મના સિધ્ધાંતોને સ્થાપિત કરવાનું છે. શ્રમણોએ યજ્ઞો અને જ્ઞાતિપ્રથાનો વિરોધ કર્યો. ભારતના હજારો વર્ષના ઈતિહાસમાં બુદ્ધ અને મહાવીરની હસ્તીનો સમય તેની ધન્ય પળો ગણાય છે, કહેવાય છે કે બુદ્ધ અને મહાવીરે જે જગ્યાએથી પસાર થતા ત્યાંની પ્રજાને આપમેળે આત્મજ્ઞાન મળી જતું અને તેઓને નિર્વાણ પ્રાપ્તિ થઈ જતી.\nઈતિહાસે શ્રમણ પરંપરાને ભારે દંડ આપ્યો છે. ક્ષત્રિયોનો મોટો વર્ગ આ પરંપરામાં જોડાયો હતો, પરિણામે ભારતનું ક્ષાત્રત્વ લુપ્ત થત્યું. બુદ્ધ-મહાવીરના અવસાન થયાના ૨૫ વર્ષના ગાળામાં જ આપણે ઉત્તર-પશ્ચિમ ભારત પર પર્શિયાની વિદેશી શક્તિનું આધિપત્ય સ્થાપિત થતું નિહાળીએ છીએ. પછી તો વિદેશી આક્રમણકારોની કતાર ચાલી. ગ્રીકો, પહલવો, શકો, સિથિયનો, હુણો, આરબો, અફઘાનો, તુર્કો અને મોગલ લોકોનાં વણથભ્યાં આક્રમણો ભારત પર ચાલુ રહ્યાં. ભારતનું રાજકીય માળખું ચુંથાઇ ગયું.\n(૪) પૌરાણિક (હિંદુ) પરંપરા\nપૌરાણિક (હિંદુ) પરંપરા એ એક સમન્વયકારી પરંપરાના સ્વરૂપમાં પ્રગટી અને વિકસી છે. પ્રથમ તો આ પરંપરાએ શ્રમણ પરંપરાએ પ્રસ્થાપિત કરેલ અનીશ્વરવાદી અને નિરીશ્વરવાદને સ્થાને બ્રહ્મા, વિષ્ણુ અને મહેશ અને તેમની સ્ત્રી-શક્તિઓની મહત્તાને સ્થાપિત કરી. લોકો યજ્ઞોમાં શ્રદ્ધા ગુમાવી ચુક્યા હતાં. વેદોક્ત દેવોમાં હવે પ્રજાને વિશ્વાસ નહોતો રહ્યો, એટલે તેમની પુનઃપ્રસ્થાપ્તિ બિનઆવશ્યક હતી. આમ છતાં વૈદિક સોળ સંસ્કારોને હિંદુ પરિપાટીએ એવું જ ઉચ્ચ સ્થાન આપ્યું જે વૈદિક પરંપરામાં હતું.\nબહુદેવવાદમાં અતિશય શ્રદ્ધા ધરાવતી ભારતીય પ્રજાને શિવ ને વિષ્ણુ સાથે રામ અને કૃષ્ણ ભગવાનને પણ હિંદુ પરંપરાએ પરિણામે પુરાણો, રામાયણ અને મહાભારત રચાયાં. સાથે સાથે સરળ ભક્તિ માર્ગ અપનાવી સનાતન ધર્મને લોકભોગ્ય બનાવ્યો.\nઈતિહાસનાં પરિબળોને લઈને ભારતની સામાજીક અને રાજકીય વ્યવસ્થા તદ્દન ભાંગી પડી હતી. એટલે હિંદુ પરંપરાએ આ અવ્યવસ્થામાં સ્થિરતા લાવવા માટે કરીને કુટુંબ પ્રથાને પ્રાધાન્ય આપ્યું. જેની પ્રતીતિ આપણને રામાયણ અને મહાભારત વાંચીએ ત્યારે થાય છે. એટલું તો સ્વીકારવું જ પડશે કે પછીનાં બે હજાર વર્ષોમાં ભારતમાં જે અનેક સામાજીક અને રાજકીય પરિવર્તનો આવ્યાં તેની સામે હિંદુ કુટુંબપ્રથાએ સામાન્ય ભારતીયની રક્ષા કરી અને તેને આશ્રયપ્રદાન કર્યું.\nપૌરાણિક પરંપરાની આ વિકાસ પ્રક્રિયાએ શ્રમણ પરંપરાનાં અનેક તત્ત્વોનો સ્વીકાર કર્યો. સન્યાસ, કર્મવાદ, અને અદ્વૈતવાદનાં ઉચ્ચ તત્ત્વજ્ઞાનની પાછળ શ્રમણ પરિપાટીનો પ્રભાવ છે. પૌરાણિક પરંપરા, એટલે કે હિંદુ પરંપરાને, શંકરાચાર્યે આખરી ઓપ આપ્યો.\nઆ પરંપરાની ચડતી પડતી સાથે જ્ઞાતિપ્રથા જડ બની, અતિસામંજસ્યવાદી બનવા જતાં હિંદુ પરંપરામાં સ્ત્રૈણતા આવી ગઈ. ક્ષાત્રત્વની પુનઃસ્થાપના ન થઈ શકી. બુદ્ધ અને મહાવીર પછીના સમયનાં ભારતના મહાન રાજાઓ ક્ષત્રિય ન હતા, પણ અન્ય વર્ગોમાંથી આવ્યા હતા. એ જ પ્રમાણે, મધ્ય કાળના રાજપુતો પણ હિંદુ સમાજમાં પ્રવેશ પામેલી લડાયક વિદેશી જાતિઓમાંથી ઉદ્‍ભવ્યા હતા તેમ કહેવાય છે. મરાઠાઓ અને શીખોમાં આ ક્ષાત્રત્વ પ્રગટ થયું, પણ તે શક્તિ સતત સંઘર્ષ કરતા રહેવામાં જ વિખરાઈ ગઈ.\n(૫) ઈસ્લામી પરંપરા\nઈસ્લામી પરંપરા વિદેશી હોવા છતાં એક હજાર વર્ષથી વધારેના તેના ભારત સાથે સંપર્કો હોવાથી તે સંપુર્ણપણે ભારતીય પરંપરા બની છે. ભારતમાં ઈસ્લામી પરંપરાનાં સાચાં મડાણ શાહબુદ્દીન ઘોરીએ પૃથીરાજ ત્રીજાને હરાવીને ઈ.સ ૧૧૯૨નાં વર્ષમાં કર્યાં. છેક ઔરંગઝેબનાં મૃત્યુ સુધી (ઈ.સ. ૧૭૦૭) ઈસ્લામી પરંપરા ભારત પર અબાધિત પ્રમુખ રાજકીય સત્તા ભોગવતી રહી.\nઈસ્લામી પરંપરાએ ભારતમાં ધાર્મિક અને સામાજીક એકતાની ક્રાન્તિકારી વિચારશ્રેણીનો સુત્રપાત કર્યો. લાખોની સંખ્યામાં કચડાયેલી અને નીચી જાતીઓએ ઈસ્લામ ધર્મ અંગીકાર કર્યો. ભક્તિપ્રધાન અને તત્ત્વજ્ઞાનથી સભર એવી સૂફી પરંપરાની બાર શાખાઓ છે. આ બધી શાખાઓ ભારતમાં આવી અને તેથી લાખો લોકો ઈસ્લામ ધર્મ તરફ વળ્યા. આજે ભારતીય ઊપખંડની ૨૫ ટકા જેટલી વસ્તી ઈસ્લામ ધર્મને અનુસરે છે.\nઈસ્લામે લગભગ ૬૫૦ વર્ષ સુધી ભારતને સર્વવ્યાપી રાજ (Universal State) આપ્યું, અને દેશની રાજકીય એકતા જાળવી રાખી. સુંદર ઉર્દુ ભાષા, ગઝલ, નઝ્મ અને શેર-શાયરીના નવતર સાહિત્યપ્રયોગો આપ્યા. ફારસી ભાષા ભારતની સત્તાવાર રાજભાષા બની. જેનું સ્થાન પાછળથી અંગ્રેજી ભાષાએ લીધું. આજે ઉત્તર ભારતના રહેવાસીઓમાં ઈસ્લામી પહેરવેશનું સ્થાન ઘણી વિશેષતા ધરાવે છે,\nભારતીય સંગીતમાં ઈસ્લામી અસરો એટલી જ પ્રબળ છે. આપણા ખાદ્યપદાર્થોની બનાવટ અને ખાવાપીવાની ટેવો પર ઈસ્લામ પરંપરાએ અમીટ છાપ પાડી છે. દિલ્હી, પેશાવર, લાહોર, અમદાવાદ, હૈદ્રાબાદ,અલ્હાબાદ વગેરે શહેરોની મસ્જિદોનાં અને આગ્રાના તાજમહલનાં સ્થાપત્યો ભારતને ઈસ્લામી સંસ્કૃતિની દેન છે. આ પરંપરાની સ્થાપના, પ્રસાર અને પ્રવાહ પાછળ સંઘર્ષમય ઈતિહાસ રહેલો છે. એટલે ભારતમાં છેલ્લાં એક હજાર વર્ષથી પણ હિંદુ-મુસ્લિમ ઐક્ય સ્થાપી શકાયું નથી. હિંદુઓ જ્યારે આ પરંપરાનો તિરસ્કાર કરવાનું ત્યજી શકશે અને મુસ્લિમો જો આ દેશની બહુમતિનો વિશ્વાસ સંપાદન કરી શકશે ત્યારે જ ઊપખંડમાં સાચી શાંતિ અને સુખાકારીના શ્રીગણેશ થાશે.\n(૬) પશ્ચિમી પરંપરા\nછેલ્લી અને મહાન પરંપરા અંગ્રેજ લોકો લાવ્યા. ઔરંગઝેબનાં મૃત્યુ પછી જેમ જેમ મોગલ સત્તા નબળી પડતી ગઈ તેમ તેમ ભારતના રાજકીય શૂન્યાવકાશમાં અગ્રેજો ગોઠવાતા ગયા. સાથે સાથે પશ્ચિમમાં ઔદ્યોગિક ક્રાન્તિ થઈ. તેની નેતાગીરી અંગ્રેજોના હાથમાં હોવાથી તેઓ ખૂબ શક્તિશાળી બન્યા. સને ૧૮૫૭ના બળવા પછી તેઓ ભારતના સર્વેસર્વા બન્યા.\nઆ પરંપરાએ ભારતને મોગલ સલ્તનત તુટ્યા પછી એકચક્રી શાસન આપ્યું. કાયદાનું રાજ્ય અને સમગ્ર ભારત માટે સુંદર અંગ્રેજી ભાષા આપી. પરિણામે ભારતના જુદા જુદા વર્ગો આધુનિક સમયમાં એક સાથે રહી શકે તેવી શાસન વ્યવસ્થા કાયમ થઈ. પશ્ચિમી જ્ઞાન-વિજ્ઞાન અને શિક્ષણથી ભારતીયોની બૌદ્ધિક ક્ષિતિજો ખુલી ગઈ. સામાજિક ક્ષેત્રે ક્રાન્તિનાં મડાણ થયાં. ભારતને કલકત્તા, મુંબઈ, મદ્રાસ, બેંગ્લોર, નવી દિલ્હી જેવાં મહાનગરો મળ્યાં. રેલ સેવા વડે ભારત એક દેશ બન્યો.\nઆ બધી ઉજળી બાજુઓની સામે ભારતને પશ્ચિમના સંપર્કને કારણે અકલ્પ્ય નુકસાન પણ ઉઠાવવું પડ્યું છે. ઔદ્યોગિકીકરણની સામે ગૃહઉદ્યોગો તુટી પડતાં ગ્રામ્ય વ્યવસ્થા ભાંગી પડી. સામાજિક વ્યવસ્થાના પાયા ડગમગી ગયા. જ્ઞાતિ વ્યવસ્થામાં વ્યવધાનો આવ્યાં. સંયુક્ત કુટુંબ વ્યવસ્થાની ઈકાઈને મરણતોલ ફટકો પડ્યો. શહેરો તરફ ગ્રામ્યપ્રજાની દોટ ચાલુ રહી. પશ્ચિમી તબીબી વિજ્ઞાનથી ભારતમાં મૃત્યુ પ્રમાણનો દર ઘટી ગયો. તેની એક આડ અસર એ થઈ કે આયુષ્ય મર્યાદામાં વધારો થયો, અને પરિણામે, એક તબક્કે, વસ્તીનો વધારો અણુવિસ્ફોટ જેવો ભયાનક બન્યો. તેજ રીતે લોકશાહીની અણઅપેક્ષિત આડઅસરને પરિણામે ભારતમાં પ્રાંતીયવાદ અને ભાષાવાદને અતિસંકુચિત સ્વરૂપે ફાલ્યાં અને ધાર્મિક કટ્ટરવાદ બહુ સંકીર્ણ સ્વરૂપે જડ ઘાલતો ગયો. આમ ભારતને સ્વતંત્રતા મળી, પણ સ્વતંત્ર ભારત નવાં સ્વરૂપોમાં વધારે ખંડિત બની ગયું.\nઆ બધું હોવા છતાં ભારત માટે હવે પશ્ચિમી સંસ્કૃતિનો ત્યાગ હવે ભારત માટે સરળ નથી રહ્યો. પશ્ચિમી સંસ્કૃતિએ આજે વિશ્વની બીજી બધી સંસ્કૃતિઓને, પરંપરાઓને ઝટકોડી નાખી છે.\nભારત પણ તેમાંથી સહેલાઈથી બચી શકે તેમ નથી. ભાષા, જીવનની રહેણીકરણી અને જીવનનાં દરેક ક્ષેત્રમાં શહેરીકરણ પામેલો સામાન્ય ભારતીય પુરી રીતે પશ્ચિમીકરણને પણ અપનાવતો જાય છે. અત્યારે ભારત પાસે જાણે પશ્ચિમીકરણ સિવાય કોઈ વિકલ્પ રહ્યો નથી !\nઉપસંહાર કરતાં કહી શકાય કે સમગ્ર વિશ્વમાં ભારત જ એવો દેશ છે જેને એકીસાથે છ જીવંત, મહાન, પરંપરાઓનો વારસો મળ્યો હોય. એમ જણાય છે કે આખરી જીત કોઈ એક પરંપરાની થવાને બદલે આ બધી પરંપરાઓનાં સામંજસ્યવાળી કોઈ નૂતન પરંપરાનો થશે.\nTagged Pravasi U Dholakia\n2 thoughts on “મહાન ભારતીય પરંપરાઓ”\nપ્રવાસીભાઈ, આ ઉપસંહાર નથી, પ્રારંભ છે. બહુ સારી શરૂઆત કરી છે. આ શ્રેણીમાં વધારે લેખોની આશા રાખવી એ ખોટું નથી.\nગહન વસ્તુ બહુ સરળતા થી કહી છે. આ શરૂઆત જ હોવી જોઈએ ,પ્રવાસીભાઈ !


ટાટા ફોટોન – સેમસંગ દ્વારા છેતરપિંડી | કલ્પેશ સોની - ... વિચારોનું વાવેતર !\nહું ઈંટરનેટ સેવા માટે ટાટા ફોટોન પ્લસ વાપરું છું. 350/- રુપિયાના રીચાર્જ પર 30 દિવસ માટે 1.5 જી.બી. ડેટા વાપરવા મળે. 30 દિવસ બાદ તમારા ખાતામાં 300 એમ.બી. ડેટા બાકી હોય અને તમે 30 દિવસ પૂરા થાય એ પહેલા ફરીથી રીચાર્જ કરાવી દો તો બાકી રહેલા 300 એમ.બી. ડેટા તમને વાપરવા માટે ફોરવર્ડ કરવામાં આવે. એક વાર એવું બન્યું કે છેલ્લી તારીખે રાત્રે 11:45 કલાકે મને જાણ થઈ કે વેલિડીટી પૂરી થવામાં 15 મિનિટ બાકી છે. સામાન્ય રીતે 30મા દિવસે રાત્રે 12 કલાક સુધી વેલિડિટી માન્ય ગણાય છે. આથી ઝડપથી હું ફરીથી રીચાર્જ કરવા માટે સક્રિય થયો. મારા ટાટા ફોટોન પ્લસથી મેં એ જ રાત્રે 11:50 કલાકે 350/- રુપિયાનું રીચાર્જ કરાવી દીધું, જેથી 30 દિવસ માટે 1.5 જી.બી. ડેટા + 300 એમ.બી. પાછલા ડેટા = 1800 એમ.બી. ડેટા વપરાશ માટે મને મળે. ત્યારબાદ નિશ્ચિંત થઈને મેં કામ કરવાનું ચાલુ રાખ્યું. પરંતુ મારા આશ્ચર્ય વચ્ચે રાત્રે 12 કલાકે મારું એકાઉંટ ટર્મીનેટ થઈ ગયું. 11:50 કલાકે રીચાર્જ સક્સેસફુલી થયું હોવા છતાં 12 કલાકે એકાઉંટ ટર્મીનેટ કેવી રીતે થઈ શકે ? પરંતુ 12:10 કલાકે ફરીથી એકાઉંટ ચાલુ થઈ ગયું. એનો અર્થ એ થયો કે મારું એકાઉંટ સળંગ ચાલુ છે એવો દાવો હું કરી શકું નહી. આથી મારે મારા 300 એમ.બી. ડેટા ગુમાવવાનો વારો આવે ! સામાન્ય રીતે ટાટા ફોટોન વપરાશકારને 24 કલાકમાં એક વાર કેટલું બેલેંસ રહ્યું છે એ જણાવવામાં આવે છે. બીજા દિવસે સાંજે5કલાકે રાબેતા મુજબ મારા મોબાઈલ ફોનમાં ટાટા ફોટોન તરફથી મેસેજ આવ્યો કે મારા ખાતામાં 1400 એમ.બી. ડેટા જમા છે. 100 એમ.બી. ડેટાનો વપરાશ થયો હોય તો મારા ખાતામાં 1700 એમ.બી. ડેટા બચવા જોઈએ ને ! એના બદલે 1400 એમ.બી. ડેટા જમા હતા એનો અર્થ એ થયો કે પાછલા 300 એમ.બી. ડેટા ફોરવર્ડ કરવામાં આવ્યા ન હતા.\nટાટા ફોટોન પ્લસના મારા એકાઉંટમાં કસ્ટમર કેરમાં કમ્પ્લેઈન ટેબ પર ક્લિક કરીને મેં ઓનલાઈન ફરિયાદ દાખલ કરી અને એમાં સંપૂર્ણ વિગતો જણાવી. ત્યારબાદ રાબેતા મુજબ કસ્ટમર કેર અધિકારીઓના ફોન આવવાના શરૂ થઈ ગયા. દરેકને મેં મારી વાત સમજાવવાની કોશિશ કરી જોઈ. પરંતુ કોઈ અધિકારી મને સ્પષ્ટ ખુલાસો કરી શકે એવો સક્ષમ ન હતો. છેલ્લે એક બહેન ફોન પર આવ્યા અને કોઈ પણ સંજોગોમાં તમને 300 એમ.બી. ડેટા પરત નહી મળે એવી વાત કરી. મારા પૂછાયેલા પ્રશ્નોના જવાબ પણ તેઓએ ખોટા, અધૂરાં અને ઉડાઉ આપ્યા. તેઓએ છેલ્લે પાટલે બેસી જઈને મને એમ પણ જણાવ્યું કે તમને જે ઠીક લાગે એ એક્શન તમે લઈ શકો છો. હવે 300 એમ.બી. ડેટા માટે મારે કેટલું લડવું ? મેં તેઓને જણાવ્યું કે તમારી પાસે ગ્રાહક ઈંટરનેટનો વપરાશ કરે છે એનું યુસેજ મીટર હોય છે. ગ્રાહકે કઈ તારીખે કેટલા વાગે ઈંટરનેટ શરૂ/બંધ કર્યું અને એ દરમિયાન કેટલા ડેટાનો વપરાશ કર્યો એ તેઓ માપી શકે છે. ઉપરાંત ગ્રાહકે કેવી રીતે રીચાર્જ કરાવ્યું : ઓનલાઈન રીચાર્જ કરાવ્યું કે શોપકીપર પાસે જઈને મોબાઈલ ફોન દ્વારા રીચાર્જ કરાવ્યું તે તેઓ ટ્રાંસેક્સન આઈ.ડી. દ્વારા જાણી શકે છે. મેં તેઓને જણાવ્યું કે મારું ટાટા ફોટોન પ્લસ વર્કિંગ કંડીશનમાં ના હોય તો મેં એના દ્વારા ઓનલાઈન રીચાર્જ કરાવ્યું છે તે રીચાર્જ સક્સેસફુલી કેવી રીતે શક્ય બને ? વળી રાત્રે 12 કલાકે કયો શોપકીપર મારું રીચાર્જ કરી આપવા પોતાની દુકાન ખુલ્લી રાખીને બેઠો હોય ?\nતો એ બહેન કહે કે તમે કયા માધ્યમ દ્વારા રીચાર્જ કરાવ્યું છે તેની અમે કોઈ નોંધ રાખતા નથી અને અમે એ જાણી પણ શકતા નથી. ઉપરાંત મેં રાત્રે 11:50 કલાકે રીચાર્જ કરાવ્યું છે એ વાતને પણ ખોટી જણાવતા એ બહેન મને કહે કે અમારા રેકોર્ડમાં તો બીજા દિવસે સવારે 10 કલાકે રીચાર્જ કરાવ્યાનું નોંધાયેલ છે ! ત્યારબાદ પોતાના જ જવાબને ફેરવી તોળતા એ કહે કે રીચાર્જ તો રાત્રે થયું છે પરંતુ રાત્રે તમે ઈંટરનેટ પર તમે 12 કલાક બાદ કામ કર્યું છે એવું યુસેજ મીટર બતાવતું નથી – વધુ એક જુઠ્ઠાણું. આમ ગોળ – ગોળ જવાબ આપીને મને ફાવે તેમ કરવાનું જણાવીને એ બહેન છટકી ગયા. સરવાળે મારે 300 એમ.બી. ડેટા ગુમાવવાનો વારો આવ્યો. ટાટા જેવી કંપની પણ આવી રીતે પોતાના બિનજવાબદાર અધિકારીઓ દ્વારા ગ્રાહકોને હેરાન – પરેશાન કરવાનું કામ કરે છે. મને લાગે છે કે અધિકારીઓ ગ્રાહકોના આવા ડેટા પોતાના અંગત વપરાશ માટે ઉપયોગમાં લઈ લેતા હશે. આજે પણ જો તમે પોતાના એકાઉંટની વિગતો ચકાસવાનો આગ્રહ રાખો તો સાચું શું છે એ જરૂર જાણવા મળે. પરંતુ એકાઉંટના ડેટા સાથે આધિકારીઓ ચેડાં કરતાં હોય તો ત્યાં પણ ગ્રાહકને ન્યાય તો ના જ મળે !\nસેમસંગ મોબાઈલ = ચાઈના મોબાઈલ\nમેં ત્રણ સેમસંગ સ્માર્ટ ફોન મારા પરિવાર માટે ખરીદ્યા છે. એમાં સેમસંગ ગેલેક્સી એ.સી.ઈ. (એસ) ક્રોમા સ્ટોર ગેંડા સર્કલ, વડોદરામાંથી મેં 11,680 રુપિયામાં રોકડેથી ખરીદ્યો હતો. દોઢ વર્ષની વૉરંટી ખતમ થઈ ત્યારબાદ એમાં એક પ્રોબ્લેમ થયો. અચાનક ફોનનો આઈ.એમ.ઈ.આઈ. નંબર સ્ક્રીન પર આવતો બંધ થઈ ગયો. આથી એ ફોનમાં એક પણ સીમકાર્ડ કામ કરતું ન હતું. મેં ક્રોમા કસ્ટમર કેર માં ફોન કર્યો અને વિગતો જણાવી તો એમણે સેમસંગ કસ્ટમર કેરમાં વાત કરવાનું કહ્યું. સેમસંગ કસ્ટમર કેર વાળા ફોન જ ઉપાડતા નથી એવો મારો અનુભવ છે. છતાં વાત કરવાની કોશિશ કરી જોઈ તો વાત ન જ થઈ. ફરીથી મેં ક્રોમા કસ્ટમર કેર પર ફોનથી વાત કરી તો તેઓએ ક્રોમા સ્ટોર પર રુબરૂ જઈને રજુઆત કરવાની વાત કરી. એ પહેલા હું રાજમહેલ રોડ, વડોદરા પર આવેલા સેમસંગ ઑથોરાઈઝ્ડ સર્વિસ સેંટર પર ગયો અને રીપેરિંગ ચાર્જ વિશે પૂછ્યું. ત્યાં જવાબદાર વ્યક્તિએ મને જણાવ્યું કે મોબાઈલ ફોનનો આઈ.ઈમ.ઈ.આઈ. નંબર લોસ્ટ થઈ ગયો છે. આથી નવેસરથી આઈ.એમ.ઈ.આઈ. નંબર મેળવવો પડશે. એ માટે ગવર્નમેંટ ઑથોરિટી લેટર મેળવવો પડશે. ચાર દિવસનો સમય લાગશે અને 2000 રુપિયા ખર્ચ આવશે. ત્યારબાદ પણ ફોન કામ ન આપે તો એના મધરબોર્ડને ખોલીને તપાસ કરવી પડશે. ત્યારબાદ વધુ કેટલો ખર્ચ આવશે એ નક્કી થઈ શકશે.\nમિત્રો વિચારો ! સેમસંગ મોબાઈલનો આઈ.એમ.ઈ.આઈ. નંબર દોઢ વર્ષમાં લોસ્ટ થઈ જાય તો સેમસંગ મોબાઈલ અને ચાઈના મોબાઈલ વચ્ચે કોઈ ફર્ક રહે ખરો ? અને આવો જવાબ પણ મને સેમસંગ ઑથોરાઈઝ્ડ સર્વિસ સેંટર પરથી મળે છે ! હું ક્રોમા સ્ટોર, ગેંડા સર્કલ પર રુબરૂ ગયો અને રજુઆત કરી તો આ પ્રકારનો પ્રોબ્લેમ સેમસંગ માટે પહેલા આવ્યો નથી એમ તેઓએ જણાવ્યું. અને અન્ય એક સેમસંગના ઑથોરાઈઝ્ડ સર્વિસ સેંટરનું સરનામું આપીને મને ત્યાં ફોન રીપેર કરવાનું જણાવ્યું. ફતેહગંજમાં આવેલા એ સર્વિસ સેંટર પર હું ગયો તો તેઓએ 650 રુપિયાનો ખર્ચ બતાવ્યો. માત્ર પાંચ મિનિટમાં કોઈ એક જગ્યાએ બટન દબાવીને ફોનનો આઈ.એમ.ઈ.આઈ. નંબર તેઓએ સ્ક્રીન પર લાવી દીધો. પરંતુ ખર્ચ ચુકવવાની શરતે બંધાયેલા અને પરવશ એવા આપણે 650/- રુપિયા તો ચુકવવાના જ રહ્યા ને !\nત્યારબાદ મેં ઓનલાઈન સેમસંગ કસ્ટમર કેર પર ફરિયાદ નોંધાવી. હંમેશ મુજબ કસ્ટમર કેર અધિકારીના ફોન આવવાના શરૂ થઈ ગયા. મેં તેઓ સમક્ષ ઘણી બધી ઉગ્ર રજુઆત કરી તો જવાબમાં તેઓએ માત્ર એક જ વાત પકડી રાખી કે તમે ખર્ચ ચુકવીને મોબાઈલ ઘરે લઈ આવ્યા ત્યારબાદ અમે કાંઈ કરી શકતા નથી. જો તમારો ફોન સર્વિસ સેંટર પર હોત અને ખર્ચ ચુકવવાનું કબ્લ્યું હોત તેમ છતાં અમે તમને ચોક્કસ મદદ કરી શક્ત. પરંતુ ફોન ઘરે લઈ આવ્યા બાદ અમે કાંઈ કરી શકતા નથી. મને લાગે છે કે આ બધી સુફિયાણી વાતો માત્ર છે. કસ્ટમર કેર અધિકારીએ એ જાણવાની કોશિશ પણ ન કરી કે કયા સર્વિસ સેંટર પર મારી સાથે આવું બન્યું. કોણે 2000/- રુપિયાના ખર્ચની અને ફોનનો આઈ.એમ.ઈ.આઈ. નંબર નવો મેળવી આપવાની વાત કરી, આવી વાત કરીને કોણ સેમસંગની પ્રતિષ્ઠા બગાડવાનો પ્રયત્ન કરે છે. મેં 650/- રુપિયાની ચુકવણી કરી એનું બિલ પણ તેઓએ જોવા ન માંગ્યું. સરવાળે આપણને છેતરાયા હોવાનો અને એની પીડાનો અનુભવ થયા વિના રહેતો નથી.


27 માર્ચના રોજ ન્યૂ રોયલ એન્ફિલ્ડ ટ્રાયલ્સ ઇન્ડિયા લોન્ચ – ઝિગવિહેલ્સ – Good Morning Gujaraat\n27 માર્ચના રોજ ન્યૂ રોયલ એન્ફિલ્ડ ટ્રાયલ્સ ઇન્ડિયા લોન્ચ – ઝિગવિહેલ્સ\nડ્યુઅલ ચેનલ એબીએસ સાથે સ્ટાન્ડર્ડ તરીકે આવશે.\nજળ-વેડિંગ ક્ષમતાઓને વેગ આપવા માટે ઉપજાવી કાઢવું.\nથોડા મહિના પહેલા સ્પાઇડ મોટરસાઇકલની સમાન લાગે છે.\nસંબંધિત ક્લાસિક મોડેલ કરતાં રૂ. 10,000 વધુ હોવું જોઈએ.\nઅમે રોયલ એન્ફિલ્ડની જાહેરાતની રાહ જોતા હતા કે તેઓ નવા ટ્રાયલ ભાઈબહેનો સાથે 650 જોડિયાઓની સફળતાને અનુસરવાનું વિચારી રહ્યાં છે. અહેવાલો સૂચવે છે કે એન્ફિલ્ડ ઉત્તમ નમૂનાના પ્લેટફોર્મ પર આધારીત ઓફ-રોડ-પક્ષપાતવાળા સ્ક્રૅમબ્લર બનાવતા હતા. છેલ્લે, અમને મીડિયા સવારી માટે રોયલ એન્ફિલ્ડમાંથી ટીઝર વિડિઓ પ્રાપ્ત થઈ. એટલું જ નહીં, તેઓએ જાહેર કર્યું છે કે નવા ટ્રાયલ્સ 350 અને ટ્રાયલ 500 27 માર્ચના રોજ ભારતમાં લોન્ચ કરવામાં આવશે.\nઅગાઉ, અફવાઓએ સૂચવ્યું હતું કે નવી બાઇકને “સ્ક્રૅમબલર” અથવા “ટ્રાયલ્સ” નામ આપવામાં આવ્યું છે. કેટલાક રોયલ એન્ફીલ્ડ ડીલરો સાથે વાત કર્યા પછી હવે આપણે જાણીએ છીએ કે ચેન્નઈ સ્થિત બિકમેકરએ બાદમાં સાથે જવાનો નિર્ણય લીધો છે. વિદેશી બજારોમાં, એન્ફિલ્ડે એક જ નામ સાથે મોટરસાઇકલ વેચવા માટે ઉપયોગ કર્યો હતો, જેમાં ઉભા હેન્ડલબાર, અપ્સવેપ્ટેડ એક્ઝોસ્ટ અને ડ્યુઅલ-હેતુ ટાયરનો સમાવેશ થતો હતો.\nતેઓએ ભારતમાં સમાન ફોર્મ્યુલાનું પ્રતિક્રિયા કરવાનો પ્રયાસ કર્યો છે કારણ કે આ યોગ્ય ફેક્ટરીના કસ્ટમ પ્રયાસ તરીકે લાગે છે. દાખલા તરીકે, મોટરસાઇકલ પર મળેલા મોટાભાગના ઘટકો ક્લાસિકના તેમના હાલના ભાગોના બિનથી બદલાયા નથી. જો કે, પ્રકાશનો એકમો નવા 650 પ્લેટફોર્મ પરથી લેવામાં આવે તેવું લાગે છે. તેનો અર્થ એ છે કે તમે એલઇડી પર ચૂકી ગયા છો પરંતુ તે ઉત્તમ કરતાં ઓછી છે. અમે ટીઝર પાસેથી જે નક્કી કરી શકીએ તેના પરથી, ફ્રેમ તેમજ સ્વિંગર્મ એક આઘાતજનક રંગ સહન કરશે જે ચળકતા ક્રોમ પેનલ્સ સાથે વિરોધાભાસી છે. તે ટાંકી અને ફોર્ક ગેઇટર પર એક ઝાંખા 3D “રોયલ એન્ફીલ્ડ” બેજ મળે છે.\nએર્ગોસ ફ્રન્ટ પર ક્લાસિક મોટરસાયકલોની તુલનામાં બાર મોટા અને ઉભા હોવાનું જણાય છે. તેમ છતાં ટીઝર પાસેથી બહાર કાઢવું મુશ્કેલ છે, અમે માનીએ છીએ કે તેમાં બ્રસેસ મેમ્બર હોવો જોઈએ, જે ઇન્ટરસેપ્ટર 650 પર મળ્યું તેવો જ છે. અથવા તેને ફક્ત સહાયક તરીકે ઓફર કરી શકાય છે. બાકીનો સવાર ત્રિકોણ બદલાઈ ગયો નથી. ટ્રાયલ્સ પર અસ્વસ્થતા એ એક કરોડ સીટ તેમજ તેના માટે જરૂરી પેરિફેરલ્સ છે. તેના બદલે તમે તમારી બેગ માઉન્ટ કરવા માટે સામાન રેક મેળવો. સૌથી મહત્ત્વની વાત એ છે કે, અમારી બાઇક ઇન્ટરનેશનલ બાઇકમાં એક સમાન લાક્ષણિકતા હશે કારણ કે તેને સાડી ગાર્ડ સાથે કિટ કરવાની જરૂર નથી!\nઆ ટ્રાયલ્સ બે એન્જિન વિકલ્પો સાથે દેખાશે – 350 અને 500. તે એટલા માટે શક્ય નથી કે એનફિલ્ડ બાઇક માટે ટ્યુનિંગ બદલશે કારણ કે મોટરમાં પૂરતી ઓછી ડાઉન ટોર્ક કરતા વધુ હોય છે. બીજું શું છે જે અંતઃકરણ એ અપવાદરૂપ છે, જે લદ્દાખમાં જાય ત્યારે તે નસીબદાર નદીઓને પાર કરવામાં મદદ કરશે. શું તે ક્લાસિક થમ્પ હિટલબીટ જાળવી રાખશે? બુલેટિસ્ટર્સ આશા રાખે છે.\nતે બંને બાજુએ ડિસ્ક બ્રેક્સ સાથે પરંપરાગત ટેલિસ્કોપીક ફોર્ક અને ડ્યુઅલ રીઅર આંચકો મેળવે છે. ડ્યુઅલ ચેનલ એબીએસ સ્ટાન્ડર્ડ હશે અને અમે માનીએ છીએ કે તેને સ્વીચબિલિટી નહીં મળે કારણ કે આરઈ હિમાલયન પણ તે કાર્ય પ્રાપ્ત કરતું નથી.\nલાગે છે કે 19/18-ઇંચનું વ્હીલ સેટઅપ ક્લાસિકથી સીધા જ લેવામાં આવ્યું છે. પરંતુ તેની ઓફ-રોડ ક્ષમતાઓને સહાય કરવા માટે, આરઇ ડ્યુઅલ-હેતુ ટાયર્સ સાથે ટ્રાયલ્સને બહાર કાઢે છે. તે સીટના જીઆરઆઇપીપી ટાયરના જેવું લાગે છે કારણ કે રબર ઉત્પાદક પાસે પહેલેથી જ બાદના વપરાશ માટેના જૂતા તૈયાર છે.\nતમે ક્લાસિક પર ટ્રાયલ્સ માટે ચૂકવણી કેટલો ચૂકવો છો? વાજબી ધારણા રૂ 10,000 નો વધારો થશે, જે નવા ભાગો માટે અભ્યાસક્રમ માટે સમાન હોવાનું જણાય છે. આ રીતે, ટ્રાયલ્સ 350 ભારતમાં સૌથી સસ્તી સ્ક્રૅમબ્લર (-શશ) મોટરસાઇકલ હશે, 500 વર્ઝન સમાન સસ્તું હશે. આ શૈલીની આગલી મોટરસાઇકલ ટ્રાયમ્ફ સ્ટ્રીટ સ્ક્રૅમબેલર છે જે તાજેતરમાં 8.55 લાખ રૂપિયાથી શરૂ થઈ હતી . અમે 27 મી માર્ચે બાઇક ચલાવીશું. તેથી અહીં બધા સુધારાઓ માટે ટ્યૂન રહો!\nઇમેજ ક્રેડિટ: એમસીએન, ગાડિયાવાડી


Chekka Chivantha Vaanam (Mani Ratnam’s Tamil Movie) – Mast\nબહુત જાન હૈ રે (મણિ રત્નમ્ કી) ઈન બુઢી હડ્ડિયોં મેં…\nખ્યાતનામ ફિલ્મ ક્રિટિક ભારદ્વાજ રંગને બહુ સમય પહેલાં મણિ રત્નમની ફિલ્મો વિશે એક મસ્ત ઓબ્ઝર્વેશન કરેલું. એમણે જોયું કે મણિ રત્નમ પોતાની બહુધા ફિલ્મોમાં ફિલ્મની શરૂઆતમાં જ એમનાં લીડ પાત્રોનાં લગ્ન કરાવી દે છે અને કાં પછી એમનાં પાત્રો ઓલરેડી પરણેલાં હોય. એમની ‘મૌન રાગમ’, ‘અંજલિ’, ‘દલપતિ’, ‘રોજા’, ‘બોમ્બે’, ‘અલાઈપાયુથે’ (હિન્દીમાં ‘સાથિયા’), ‘કન્નથિલ મુથમિત્તાલ’, ‘ગુરુ’, ‘રાવણ’… બધામાં આ પૅટર્ન જોઈ શકો.\nઆખો એક ફ્લો ચાર્ટ દોરીએ ત્યારે ટપ્પી પડે એવા લાં…બા પાત્ર પરિચયમાં જો કંટાળો આવ્યો હોય, તો સોરી. બટ આ પાત્રોનો પરિચય આપવામાં મણિ રત્નમ જરાય કંટાળો પ્રેરે તેવું કામ કરતા નથી. ઈન ફેક્ટ, એ ફિલ્મના પહેલા જ સીનથી સ્ટોરીની સીધી માંડણી કરી દે છે. સેનાપતિ યાને કે પ્રકાશ રાજ પત્ની સાથે દેવદર્શનેથી પાછા ફરી રહ્યા છે. ત્યાં જ એમની કાર પર જીવલેણ હુમલો થાય છે. પતિ-પત્ની બંને ગંભીર રીતે ઘવાય છે. વન બાય વન સંતાનોને ખબર પડતી જાય છે, તેમ તેમ બધા હોસ્પિટલે દોડતાં આવે છે. જરા કળ વળ્યા પછી વિચારવાનું શરૂ થાય છે કે સેનાપતિને પતાવી દેવાનું કામ કયો દુશ્મન કરી શકે?\nTagged A R Rahman, A Sreekar Prasad, Aditi Rao Hyderi, Arvnind Swami, Cinema, Jyothika, Mani Ratnam, Prakash Raj, Santosh Sivan, Tamil Cinema


international womens day 2022 bollywood actress producer anushka sharma to alia bhatt priyanka chopra deepika padukone - વિશ્વ મહિલા દિવસ - અનુષ્કા શર્માથી લઈને આલિયા ભટ્ટ, બોલિવૂડની 8 અભિનેત્રીઓ જે પ્રોડ્યુસર બની ગઈ – News18 Gujarati\nHome » photogallery » entertainment » INTERNATIONAL WOMENS DAY 2022 BOLLYWOOD ACTRESS PRODUCER ANUSHKA SHARMA TO ALIA BHATT PRIYANKA CHOPRA DEEPIKA PADUKONE KM\nInternational Women Day 2022: અનુષ્કા શર્માથી લઈને આલિયા ભટ્ટ, બોલિવૂડની 8 અભિનેત્રીઓ જે Producer બની ગઈ\nInternational Women’s Day 2022: આજે વિશ્વ મહિલા દિવસ છે, ત્યારે તમને જણાવીએ કે, બોલિવુડ મહિલા એક્ટર જેમણે અભિનયમાં નામના મેળવ્યા બાદ સાથે પ્રોડ્યુસર પણ બની ગઈ, જેમાં આલિયા ભટ્ટ (Alia Bhatt), અનુષ્કા શર્મા (Anushka Sharma), દીપિકા પાદુકોણ (Deepika Padukone) જેવી મોટી અભિનેત્રીઓ પણ સામેલ છે.\n| March 08, 2022, 16:06 IST\nInternational Women Day 2022: ફિલ્મ નિર્માણમાં પુરુષોના વર્ચસ્વને ઘણી મહિલા નિર્માતાઓએ તોડી નાખ્યું છે. તો, છેલ્લા કેટલાક વર્ષોમાં, બોલીવુડની ઘણી અભિનેત્રીઓ પણ ફિલ્મ નિર્માતા બની છે. અનુષ્કા શર્મા (Anushka Sharma), દીપિકા પાદુકોણ (Deepika Padukone), આલિયા ભટ્ટ (Alia Bhatt) જેવી અભિનેત્રીઓ છે, જેમણે સિલ્વર સ્ક્રીન પર પોતાની જ્વાળાઓ ફેલાવી છે, તેઓ હવે પડદા પાછળ સંપૂર્ણ સહનશક્તિ સાથે પોતાની હાજરીનો અહેસાસ કરાવી રહી છે. (ફોટો ક્રેડિટ્સ: anushkasharma/aliaabhatt/Instagram)\nઅનુષ્કા શર્માએ યશ રાજની ફિલ્મ રબ ને બના દી જોડીમાં શાહરૂખ ખાન સાથે અભિનયની શરૂઆત કરી હતી. ઘણી ફિલ્મોમાં કામ કર્યા પછી અનુષ્કાએ 'ક્લીન સ્લેટ ફિલ્મ્સ' નામનું પ્રોડક્શન હાઉસ શરૂ કર્યું અને 'પરી', 'બાબુલ' અને 'NH10' જેવી ફિલ્મો બનાવી. (ફોટો ક્રેડિટ્સ: anushkasharma/aliaabhatt/Instagram)\nદીપિકા પાદુકોણે તેની પ્રોડક્શન કંપની કા પ્રોડક્શન્સ વર્ષ 2018 માં શરૂ કરી હતી. વર્ષ 2020 માં, તેણે તેના પ્રોડક્શન હાઉસના બેનર હેઠળ તેની પ્રથમ ફિલ્મ 'છપાક' બનાવી. આ સિવાય તે રણવીર સિંહની ફિલ્મ '83'ના કો-પ્રોડ્યુસર પણ છે. (ફોટો ક્રેડિટ્સ: deepikapadukone/instagram)\nપ્રિયંકા ચોપરા જોનાસે બોલિવૂડથી લઈને હોલીવુડ સુધી એક ખાસ ઓળખ બનાવી છે. ઘણી સફળ ફિલ્મોમાં કામ કર્યા બાદ પ્રિયંકાએ 'પરપલ પેબલ પિક્ચર્સ' નામનું પ્રોડક્શન હાઉસ પણ શરૂ કર્યું છે. તેના બેનર હેઠળ પહેલી ફિલ્મ 'સ્કાય ઇઝ પિંક' બની છે. (ફોટો ક્રેડિટ્સ: Instagram/priyankachopra)\nજ્યારે કંગના રનૌત પડદા પર મક્કમતાથી અભિનય કરે છે, સાથે તે પડદા પાછળ પણ સતત સક્રિય છે. કંગનાએ તેના પ્રોડક્શન હાઉસ 'મણિકર્ણિકા ફિલ્મ્સ'ના બેનર હેઠળ 'ટીકુ વેડ્સ શેરુ'નું નિર્માણ કર્યું છે. (ફોટો ક્રેડિટ્સ: kanganaranaut/Instagram)\nઆલિયા ભટ્ટ હાલના દિવસોમાં તેની ફિલ્મ 'ગંગુબાઈ કાઠિયાવાડી'ને લઈને ચર્ચામાં છે. આલિયાએ તેનું પ્રોડક્શન હાઉસ 'Eternal Sunshine' શરૂ કર્યું છે. (ફોટો ક્રેડિટ્સ: aliaabhatt/Instagram)\nટ્વિંકલ ખન્ના અભિનેત્રી રહી ચુકી છે. હવે તે જાણીતી લેખક અને નિર્માતા પણ છે. ટ્વિંકલે તેના પ્રોડક્શન હાઉસના બેનર હેઠળ 'ખટ્ટા મીઠા', 'તીસ માર ખાન' જેવી ફિલ્મો બનાવી છે. (ફોટો ક્રેડિટ્સ: twinklerkhanna/Instagram)\nતાપસી પન્નુએ 'આઉટસાઇડર ફિલ્મ્સ' નામનું પ્રોડક્શન હાઉસ શરૂ કર્યું છે. મીડિયા સાથે વાત કરતાં અભિનેત્રીએ કહ્યું હતું કે, ટેમેરનો હેતુ એવા લોકોની મદદ કરવાનો છે જેઓ ફિલ્મી પૃષ્ઠભૂમિ સાથે જોડાયેલા નથી.\nબોલિવૂડની ડ્રીમગર્લ હેમા માલિની HM પ્રોડક્શન હાઉસની માલિક છે. તેણે પોતાના બેનર હેઠળ 'દિલ આશના હૈ' અને 'મોહિની' જેવી ફિલ્મો બનાવી છે. હેમાએ પોતાના ઈન્સ્ટાગ્રામ પર મહિલા દિવસની શુભેચ્છા પણ પાઠવી છે. (ફોટો ક્રેડિટ્સ: dreamgirlhemamalini/Instagram)